qundao/data-zh-poetry huggingface dataset:
杂诗九首·其八
作者：陈恭尹
朝代：清
体裁：古风

金节天地肃，白日遄西飞。繁星不照物，流萤有馀辉。灼灼宵征子，车马轻且肥。明灯集倡楼，四角扬清丝。佳人映瑶席，仿佛凝幽姿。回眸粲一顾，百万焉足挥。锦衾既以陈，鸳鸯罥重帏。欢乐永今夕，此生不愿馀。佳人含笑言，生死齐所归。
杂诗九首·其六
作者：陈恭尹
朝代：清
体裁：古风

萧萧君马鸣，夜夜闻歌声。马悲慕俦侣，独歌谁和汝。结束下空阶，仰瞻霜与露。缺月衔东隅，旄头没何处。思为伺晨鸟，举舌催天曙。
杂诗九首·其四
作者：陈恭尹
朝代：清
体裁：古风

霜至草木寒，关河凄以风。扁舟越湘水，迟暮予何心。美人彩云端，欲往闻遗音。云端不可即，离别销颜色。三朝掩明镜，对面不相识。
李华西司马招饮郡斋赋谢
作者：陈恭尹
朝代：清
体裁：七言律诗

五羊城里枉过从，帝里归来此再逢。几案纷然开万轴，郡斋闲甚对诸峰。公馀自酌唯杯水，客至何劳命酒钟。犹带凤池高格在，李膺门地本名龙。
李孝先就婚西村即事赠诗勉之二首
作者：陈恭尹
朝代：清

百曲西村水，三春合卺杯。夭桃花路近，连理树门开。择对元难偶，题诗自得媒。尊君风义在，朋旧总能来。故人有才女，之子产燕京。万里各南北，一朝为弟兄。高门曾列戟，灵榇望归旌。燕尔今方始，无忘楚国行。
李孝先就婚西村即事赠诗勉之二首·其一
作者：陈恭尹
朝代：清
体裁：五言律诗

百曲西村水，三春合卺杯。夭桃花路近，连理树门开。择对元难偶，题诗自得媒。尊君风义在，朋旧总能来。
李孝先就婚西村即事赠诗勉之二首·其二
作者：陈恭尹
朝代：清
体裁：五言律诗

故人有才女，之子产燕京。万里各南北，一朝为弟兄。高门曾列戟，灵榇望归旌。燕尔今方始，无忘楚国行。
李广文方水葬于东郊哭之以诗二首
作者：陈恭尹
朝代：清

一揖青郊外，从兹隔九原。及于棺下送，犹胜梦中言。避地频同旅，移家近对门。平生期许意，今日更何存。直谅今谁及，经纶世未知。禄微为养日，官小作人师。琼海麻衣返，庐溪素旐驰。六年长别泪，滴入数行诗。
李广文方水葬于东郊哭之以诗二首·其一
作者：陈恭尹
朝代：清
体裁：五言律诗

一揖青郊外，从兹隔九原。及于棺下送，犹胜梦中言。避地频同旅，移家近对门。平生期许意，今日更何存。
李广文方水葬于东郊哭之以诗二首·其二
作者：陈恭尹
朝代：清
体裁：五言律诗

直谅今谁及，经纶世未知。禄微为养日，官小作人师。琼海麻衣返，庐溪素旐驰。六年长别泪，滴入数行诗。
李方水疾新愈同唐明犀梁药亭陶苦子吴山带何郢人问之天乐堂分得醒字
作者：陈恭尹
朝代：清
体裁：五言律诗

故人新勿药，美酒更开瓶。虽复层城里，何妨一夕停。空阶行坠叶，疏树上寒星。细数更筹笑，人间梦未醒。
李相如自滇池录示近诗率尔赋寄
作者：陈恭尹
朝代：清
体裁：七言律诗

游子辞乡十九春，诗加畴昔更清真。粤台风雅稀前辈，蛮国山川老此人。帐下飞书银箭晓，日边骑马剑花新。眼中无限英雄泪，尽化明珠寄所亲。
李苍水司训长乐以罗浮蝶茧数双及茧布见寄云布即蝶茧所成翼日蝶出茧中五色纷翍玩对之间因成一律寄谢其意
作者：陈恭尹
朝代：清
体裁：七言律诗

仙遗衣化罗浮蝶，蝶化山蚕复作衣。栩栩未离庄叟梦，丝丝还上玉人机。质无绮丽宜于隐，生有文章不愧飞。多谢良朋远相寄，东方蝉蜕亦依希。
李裔衮寿
作者：陈恭尹
朝代：清
体裁：七言律诗

大隐高风世所知，须眉奕奕有仙姿。五千道德传家学，三百唐宗是本支。寿偶如宾偕白首，诸郎佩印作人师。一堂盛事如何颂，仙李盘根杜老诗。
林叔吾六十次己未韵寿之
作者：陈恭尹
朝代：清
体裁：古风

祝君昔何所，计月百六十。不谓生初年，循环亦俱及。春从笑语深，霜自须眉入。天地已惊雷，龙蛇未离蛰。寄此一篇诗，茫然百忧集。想见举案间，当欢或成泣。有兄共白头，有子幸能立。此外复何求，一觞聊自执。溟鲲易变化，隙驷难维絷。蟠溪有钓叟，老见干戈戢。君家有林类，百龄歌且拾。穷通理若何，仰视天如笠。
柏舟行为区母陈太君赋
作者：陈恭尹
朝代：清
体裁：古风

柏舟两髦犹可仪，陶婴黄鹄曾双飞。夫人为妇已头白，眼中未识君容辉。自言生长大夫女，经史胸襟炳如炬。父母有命儿有心，纵不言承已心许。心期颉颃同一林，天教殊绝成辰参。人生意气贵一诺，妾宁负天不负心。妾父有男妾有姊，君家大夫只一子。有妻于俗得立孤，无妻为殇终已矣。素车白马入君门，繇来为义非为恩。身安分命甘若荠，半生衣枕无啼痕。当年十五今五十，嗣子成立皆有孙。呜呼，男儿陷胸绝脰死容易，就义从容人所畏。青闺冉冉盛年徂，谁能独宿终不渝。千金之剑赠墓树，至今谈者犹区区，何况赠以千金躯。乃知未仕报韩者，古今所以为丈夫。
查将军怀孔招同梁药亭屈翁山淩天杓林叔吾尹乔岳宴集东湖作
作者：陈恭尹
朝代：清
体裁：古风

湖亭日午闻吹角，秋堤柳色开莲幕。将军飞盖出城来，白驹躞蹀黄金络。临阶下马肃众宾，先酌金杯揖野人。紫罗之巾幂新果，翡翠之盘行百珍。湖中坎坎暮击鼓，玉面童儿自歌舞。水影拖翻金镂衣，风声促拨银筝柱。如钩新月挂林低，片片明霞飞向西。潜鱼跃浪白鸥起，乾坤轩豁呈端倪。帐前武士环趋走，利剑在腰弓在手。何物儒生老且狂，葛衣高坐颜胡厚。将军好士匪自今，脱略礼数披胸襟。终筵敬爱不知倦，使我入夜无归心。我闻卫青有揖客，信陵每下侯生色。意气相倾古不无，文章感召何繇得。将军善将兼善诗，四郊无事时复为。风流高会便千古，安俟辛勤岘首碑。
柬于连平南溟索香海棠花二首
作者：陈恭尹
朝代：清

草木文章日以滋，奇香美色尽于诗。使君搜句穷天壤，异物嵇含尚未知。萤火如拳一树光，百花流出酿泉香。山城路远难身到，为索秋风寄海棠。
柬于连平南溟索香海棠花二首·其一
作者：陈恭尹
朝代：清
体裁：七言绝句

草木文章日以滋，奇香美色尽于诗。使君搜句穷天壤，异物嵇含尚未知。
柬于连平南溟索香海棠花二首·其二
作者：陈恭尹
朝代：清
体裁：七言绝句

萤火如拳一树光，百花流出酿泉香。山城路远难身到，为索秋风寄海棠。
柬佟静公
作者：陈恭尹
朝代：清
体裁：五言律诗

时来常善病，几月掩柴扉。闻发西江棹，新从象郡归。远知鸿鹄志，秋及雁行飞。千里埙篪合，新诗定不稀。
柬吴拔庵元戎
作者：陈恭尹
朝代：清
体裁：七言律诗

菊时曾得奉金钟，竹里相寻惜未逢。新句近知添俊逸，归心还望许从容。城开百粤三千里，峡束长江数百峰。大树清阴人共望，白头休谢酒泉封。
柬家比之
作者：陈恭尹
朝代：清
体裁：七言律诗

当年文社狎齐盟，蔚蔚天南各擅名。继世才华吾与汝，一门风雅弟难兄。盐车岂久骅骝步，阿阁将看凤鸟鸣。韩树花生知有日，秋风先报五羊城。
柬沈宝文
作者：陈恭尹
朝代：清
体裁：七言律诗

一雨江城动再旬，酒杯频共落花春。我还故里如羁旅，君作嘉宾即比邻。待价超腾千里足，著书衰谢百年身。耄期若果符相许，车笠毋忘问钓纶。
柬袁密山通政
作者：陈恭尹
朝代：清
体裁：七言律诗

岸边轻舫为谁留，两日深谈尚未休。往事似棋看世局，新诗如画写江楼。闲云岂易辞丹壑，卿月犹应照十洲。得丧一时君莫计，昔贤穷死自千秋。
柬额子美
作者：陈恭尹
朝代：清
体裁：七言律诗

令望清才早有誉，官衙幽寂似林居。楸枰细覆新图后，缃帙初开万卷馀。槛外雕笼调语鸟，花边香饵戏红鱼。天南军府闲如此，乐事频书慰倚闾。
梁叠石以八仙寿图索题云王青萝先生所遗乃祖者也二首
作者：陈恭尹
朝代：清

一翁含笑八仙看，绢素云生蠹蚀残。老笔苍凉书寿字，至今馀墨不曾乾。前辈吴生已杳然，唐人风格宋能传。不知画手为何代，只在君家已百年。
梁叠石以八仙寿图索题云王青萝先生所遗乃祖者也二首·其一
作者：陈恭尹
朝代：清
体裁：七言绝句

一翁含笑八仙看，绢素云生蠹蚀残。老笔苍凉书寿字，至今馀墨不曾乾。
梁叠石以八仙寿图索题云王青萝先生所遗乃祖者也二首·其二
作者：陈恭尹
朝代：清
体裁：七言绝句

前辈吴生已杳然，唐人风格宋能传。不知画手为何代，只在君家已百年。
梁叠石广文奉节母冯夫人还自琼南喜作
作者：陈恭尹
朝代：清
体裁：古风

长林欲静风不息，谁家母子俱头白。闻君奉母海外还，使我悠然生喜色。君家有母世所无，生年二十鸾镜孤。呱呱黄口始匍匐，高堂尚有翁与姑。况经丧乱兼寇贼，绸缪牖户多艰虞。孝养能成义能教，俾君卓立恢弘图。海潮之东朱厓北，虎皮高坐为师儒。板舆迎母就官舍，薄禄聊作反哺乌。母为喜慰开一笑，苍天不负吾区区。解簪脱珥置学产，琼人勒石婺山隅。春秋献祝皆俎豆，自兹庙食终不渝。五十年来冰雪操，三千里外舟车途。鲸波鹏浪往复返，鬼神呵护良非诬。瑶池青鸟会献果，丹山小凤还将雏。有司褒异表节行，闾里传述为楷模。呜呼，君家有母世所无，人间宁得此丈夫。
梁殿一殿章招饮雨花洞即事
作者：陈恭尹
朝代：清
体裁：七言律诗

五峰处处有名区，最是君家似画图。已割山光来屋里，不妨楼外即城隅。香垂峭壁千花细，石透盘根老树孤。两世过从今几度，快听春鸟劝提壶。
梁聘妻黎贞女诗
作者：陈恭尹
朝代：清
体裁：七言律诗

天上修文帝阙深，人间琴瑟不成音。素车白马来何事，大节宏纲力自任。同穴有期归下土，双栖无梦到高林。生前未识郎君面，不隔幽明是此心。
梁药亭偕蒲衣赴车陂荔枝之约余病新愈惮暑不果往却还新塘舟中寄怀兼柬车陂诸子
作者：陈恭尹
朝代：清
体裁：七言律诗

郭东收雨水新澄，只尺溪桥不共登。林岫未忘多病客，鹭鸶闲似少年僧。楼开静沼难为画，荔擘红衣不让冰。想到山堂今夜短，几人吟共一窗灯。
梁药亭招集六瑩堂观六瑩古琴同诸公作歌
作者：陈恭尹
朝代：清

昔人斫琴贵其声，梁君得琴堂以名。六瑩堂诗走天下，人因诗好知琴精。酒酣拂拭呈上客，四座观之皆动色。断纹半作龙蛇形，古漆总如金铁蚀。梁君得此三十春，书斋终日伴闲身。发扬宫徵在笔墨，清风沕穆还天真。陶公无弦得其意，君琴有足一无二。不遇其人不敢修，旧新杂糅虞非类。吾闻舜琴五弦象五行，当年揖让称平成。少宫少商自文武，三千年内多戈兵。乃知极备不如缺，为君一弹再三歇。
梁药亭招集六莹堂观六莹古琴同诸公作歌
作者：陈恭尹
朝代：清
体裁：古风

昔人斫琴贵其声，梁君得琴堂以名。六莹堂诗走天下，人因诗好知琴精。酒酣拂拭呈上客，四座观之皆动色。断纹半作龙蛇形，古漆总如金铁蚀。梁君得此三十春，书斋终日伴闲身。发扬宫徵在笔墨，清风沕穆还天真。陶公无弦得其意，君琴有足一无二。不遇其人不敢修，旧新杂糅虞非类。吾闻舜琴五弦象五行，当年揖让称平成。少宫少商自文武，三千年内多戈兵。乃知极备不如缺，为君一弹再三歇。
梁虚斋园中木绵次韵
作者：陈恭尹
朝代：清
体裁：七言律诗

太华十丈几曾花，今见南州野老家。近院似归金蜡炬，倚山如出石床砂。每来丹凤巢三月，未许铜瓶折一丫。便是天台最深处，赋才何让赤城霞。
梁颙若池中莲开一花红白各半索赋三首
作者：陈恭尹
朝代：清

半红半白两相加，开向城西处士家。何处更寻连理树，一枝全胜并头花。朗如弦月犹衔魄，清比江云欲变霞。知道先生真诀得，石床相伴养丹砂。金行为白火为红，大冶元多锻炼功。朱粉并施邻女美，色香齐现法轮空。高怀濯濯居人外，巧笑盈盈立水中。记得六朝王俭府，一江南北互相雄。岂曰卑栖意自殊，亭亭泥滓不曾污。一茎擢出仙人掌，二气凝为太极图。发为丹心常早白，玉缘泣血半成朱。雌雄好是芙蓉剑，南斗光芒近有无。
梁颙若池中莲开一花红白各半索赋三首·其一
作者：陈恭尹
朝代：清
体裁：七言律诗

半红半白两相加，开向城西处士家。何处更寻连理树，一枝全胜并头花。朗如弦月犹衔魄，清比江云欲变霞。知道先生真诀得，石床相伴养丹砂。
梁颙若池中莲开一花红白各半索赋三首·其三
作者：陈恭尹
朝代：清
体裁：七言律诗

岂曰卑栖意自殊，亭亭泥滓不曾污。一茎擢出仙人掌，二气凝为太极图。发为丹心常早白，玉缘泣血半成朱。雌雄好是芙蓉剑，南斗光芒近有无。
梁颙若池中莲开一花红白各半索赋三首·其二
作者：陈恭尹
朝代：清
体裁：七言律诗

金行为白火为红，大冶元多锻炼功。朱粉并施邻女美，色香齐现法轮空。高怀濯濯居人外，巧笑盈盈立水中。记得六朝王俭府，一江南北互相雄。
梅子潭纪梦
作者：陈恭尹
朝代：清
体裁：四言诗

浮云离离，飒其风雨。扁舟独寐，梦我严父。曰嗟曰嗟，汝行良苦。悠悠道路，矧兹鼙鼓。自汝之先，未绝如缕。有孑其传，于今为五。无曰予薄，诸灵所怙。敬汝慎汝，无忘先祖。再拜以跽，小子稽首。暂别我父，日月以久。郁郁予心，如结予口。牵衣欲言，捧亲之手。其衣烨然，其手载温。乃欣乃奔，乃蹶于门。起而傍偟，尚闻其言。疾呼我父，其人曷存。维舟摇摇，维雨彭彭。风回一壑，万竹之声。牛衣转侧，如卧春冰。行渐老大，实惭所生。激激潭水，舟乎济之。浩浩亲恩，心乎系之。烈已前人，乌乎继之。我歌我谣，庶几励之。
棋枰
作者：陈恭尹
朝代：清
体裁：五言律诗

终古纷争地，当年克让风。画如分易象，度亦合天工。疏密群星似，纵横末俗同。无穷机与巧，不出数行中。
楝亭为荔轩先生赋
作者：陈恭尹
朝代：清
体裁：五言律诗

昔闻诗礼地，地是叹人遐。夜月虚茅宇，春风到楝花。自公曾许国，有子善承家。手泽垂垂在，清明迥未涯。
次先司马韵寄吴尔景
作者：陈恭尹
朝代：清
体裁：七言绝句

月下论诗夜不眠，鲤庭同试凤山泉。平陵歌入千秋史，头白门人说往年。
次凤阳逢中秋
作者：陈恭尹
朝代：清
体裁：五言律诗

未到问沽酒，早投城北闉。莫令亡国月，得照渡江人。世薄功名士，秋销战伐尘。馀生付樽杓，留醉上车轮。
次和严藕渔宫允南归述怀四首
作者：陈恭尹
朝代：清

朝回犹著住山衣，如此行藏古亦稀。双阙有云龙乍见，九皋无恙鹤还飞。闲携青史新书草，笑问黄花旧钓矶。滩上羊裘今在否，秋风鲈鲙未云非。高卧宁期召命催，廿年名字满蒿莱。经陈黼座身遥入，宴赐龙楼语未回。纶綍新裁非往昔，冰霜清操是从来。江湖此日归渔父，买断磻溪作钓台。早将章奏达高旻，车骑雍容此问津。天上赐来闲岁月，江东归去老词人。千峰驱走供渲染，八法精妍杂草真。体物咏怀应有作，岭头添得几重春。客程能许几时留，缱绻中来不自休。数月为开栽菊径，两旬相并看梅舟。龙蛇君是东方朔，款段吾从马少游。爱此清篇聊属和，未堪传向凤池头。
次和严藕渔宫允南归述怀四首·其一
作者：陈恭尹
朝代：清
体裁：七言律诗

朝回犹著住山衣，如此行藏古亦稀。双阙有云龙乍见，九皋无恙鹤还飞。闲携青史新书草，笑问黄花旧钓矶。滩上羊裘今在否，秋风鲈鲙未云非。
次和严藕渔宫允南归述怀四首·其三
作者：陈恭尹
朝代：清
体裁：七言律诗

早将章奏达高旻，车骑雍容此问津。天上赐来闲岁月，江东归去老词人。千峰驱走供渲染，八法精妍杂草真。体物咏怀应有作，岭头添得几重春。
次和严藕渔宫允南归述怀四首·其二
作者：陈恭尹
朝代：清
体裁：七言律诗

高卧宁期召命催，廿年名字满蒿莱。经陈黼座身遥入，宴赐龙楼语未回。纶綍新裁非往昔，冰霜清操是从来。江湖此日归渔父，买断磻溪作钓台。
次和严藕渔宫允南归述怀四首·其四
作者：陈恭尹
朝代：清
体裁：七言律诗

客程能许几时留，缱绻中来不自休。数月为开栽菊径，两旬相并看梅舟。龙蛇君是东方朔，款段吾从马少游。爱此清篇聊属和，未堪传向凤池头。
次和刘沛然王础尘广州荔枝词十首
作者：陈恭尹
朝代：清

嘉实真能副盛名，一株长作百筐倾。时来野鸟皆舟穴，日至居人自火城。远使定知冰可齧，近车须信夜能明。南天风雨今年恶，大嚼都疑未称情。树南树北各持竿，掇取枝头颗颗丹。珠玉在前疑我秽，肝肠如此为君寒。根移汉苑栽非易，路隔梅关见亦难。石蜜葡萄那可拟，子桓空羡子乔丸。潮水村边十万家，短篱高树不全遮。风前似醉酡颜酒，膜里如封系臂纱。匠手剖将和氏璞，清泉浮出魏王瓜。骊珠探后馀鳞甲，片片阳林二月葩。离枝五日不成筐，色味何能到玉堂。汉驿枉教劳马足，李家空复舞霓裳。止堪作脯供茶宴，合取馀膏付酒娘。口腹累人垂炯戒，昔贤一疏自千霜。不因人热气仍烘，草木遥于大化通。汉火欲兴符自赤，楚萍将霸实先红。生无北向非怀土，老守南枝敢论功。待得馀甜归齿颊，只堪唐突小儿童。垒垒朱实映清江，树树蝉声绕石幢。估客满笼归别市，山童一饱卧闲窗。尝新已办盐鱼饮，消热唯开汗酒缸。蝴蝶未知无可采，飞来飞去自为双。谱中诸品遍曾尝，晚熟增江久未忘。快比哀梨那得滓，清如甘露不成浆。已知忧至良堪解，见说颜衰可复光。更有新州香荔好，端溪能隔几城墙。叶浓波澹好维舟，树底宜披五月裘。守望客同巢鸟卧，买山人作橘奴收。壶觞每就重阴布，攀摘都凭结驷游。胜似虹蜺生落日，石尤风雨过枝头。王风蔓草已离离，岭海繁花记往时。赤玉朱衣行月令，明珰翠羽系人思。一丸满泛端阳酒，万颗轻悬续命丝。谁是西川杜工部，妓船风浪也成诗。王逸当年未尽才，曲江能赋见风裁。一时胜会逢吴客，七字题诗满粤台。光焰只应燃火树，圆明端合长珠胎。侧生诮后天门远，谁遗文章落上台。
次和刘沛然王础尘广州荔枝词十首·其一
作者：陈恭尹
朝代：清
体裁：七言律诗

嘉实真能副盛名，一株长作百筐倾。时来野鸟皆舟穴，日至居人自火城。远使定知冰可齧，近车须信夜能明。南天风雨今年恶，大嚼都疑未称情。
次和刘沛然王础尘广州荔枝词十首·其七
作者：陈恭尹
朝代：清
体裁：七言律诗

谱中诸品遍曾尝，晚熟增江久未忘。快比哀梨那得滓，清如甘露不成浆。已知忧至良堪解，见说颜衰可复光。更有新州香荔好，端溪能隔几城墙。
次和刘沛然王础尘广州荔枝词十首·其三
作者：陈恭尹
朝代：清
体裁：七言律诗

潮水村边十万家，短篱高树不全遮。风前似醉酡颜酒，膜里如封系臂纱。匠手剖将和氏璞，清泉浮出魏王瓜。骊珠探后馀鳞甲，片片阳林二月葩。
次和刘沛然王础尘广州荔枝词十首·其九
作者：陈恭尹
朝代：清
体裁：七言律诗

王风蔓草已离离，岭海繁花记往时。赤玉朱衣行月令，明珰翠羽系人思。一丸满泛端阳酒，万颗轻悬续命丝。谁是西川杜工部，妓船风浪也成诗。
次和刘沛然王础尘广州荔枝词十首·其二
作者：陈恭尹
朝代：清
体裁：七言律诗

树南树北各持竿，掇取枝头颗颗丹。珠玉在前疑我秽，肝肠如此为君寒。根移汉苑栽非易，路隔梅关见亦难。石蜜葡萄那可拟，子桓空羡子乔丸。
次和刘沛然王础尘广州荔枝词十首·其五
作者：陈恭尹
朝代：清
体裁：七言律诗

不因人热气仍烘，草木遥于大化通。汉火欲兴符自赤，楚萍将霸实先红。生无北向非怀土，老守南枝敢论功。待得馀甜归齿颊，只堪唐突小儿童。
次和刘沛然王础尘广州荔枝词十首·其八
作者：陈恭尹
朝代：清
体裁：七言律诗

叶浓波澹好维舟，树底宜披五月裘。守望客同巢鸟卧，买山人作橘奴收。壶觞每就重阴布，攀摘都凭结驷游。胜似虹蜺生落日，石尤风雨过枝头。
次和刘沛然王础尘广州荔枝词十首·其六
作者：陈恭尹
朝代：清
体裁：七言律诗

垒垒朱实映清江，树树蝉声绕石幢。估客满笼归别市，山童一饱卧闲窗。尝新已办盐鱼饮，消热唯开汗酒缸。蝴蝶未知无可采，飞来飞去自为双。
次和刘沛然王础尘广州荔枝词十首·其十
作者：陈恭尹
朝代：清
体裁：七言律诗

王逸当年未尽才，曲江能赋见风裁。一时胜会逢吴客，七字题诗满粤台。光焰只应燃火树，圆明端合长珠胎。侧生诮后天门远，谁遗文章落上台。
次和刘沛然王础尘广州荔枝词十首·其四
作者：陈恭尹
朝代：清
体裁：七言律诗

离枝五日不成筐，色味何能到玉堂。汉驿枉教劳马足，李家空复舞霓裳。止堪作脯供茶宴，合取馀膏付酒娘。口腹累人垂炯戒，昔贤一疏自千霜。
次和张观察元日作
作者：陈恭尹
朝代：清
体裁：七言律诗

频年岁旦寄郊扉，白首青春事每违。幸有清风来赋诵，更于仁政得因依。全收紫萼梅初结，半卷红芽蕨渐肥。犹恋倡酬未归去，旧山猿鹤莫相非。
次和梁叠石发塾诗
作者：陈恭尹
朝代：清
体裁：五言律诗

所爱宁容易，慈言况共持。发肤原一体，长短几千丝。塔与卢能并，峰连婺女奇。谁怜头顶上，霜雪已垂垂。
次和王孝扬将军留别韵且以送行四首
作者：陈恭尹
朝代：清

如何为此别，江上早潮生。树是甘棠旧，军犹细柳名。简书恭帝命，杯酒恋朋情。便挂云帆去，高高隔玉京。妙龄专节钺，经术历儒生。星应三台座，期当五百名。威能兼子惠，高亦近人情。父老攀留意，犹思入帝京。清标如玉树，四座觉风生。语有超超目，居无赫赫名。上天霖雨梦，九罭衮衣情。北望张平子，为君赋二京。开府重临日，当年岳降生。千秋常自命，三十早成名。奕世恩威地，童时钓弋情。羊城非不恋，麟阁在西京。
次和王孝扬将军留别韵且以送行四首·其一
作者：陈恭尹
朝代：清
体裁：五言律诗

如何为此别，江上早潮生。树是甘棠旧，军犹细柳名。简书恭帝命，杯酒恋朋情。便挂云帆去，高高隔玉京。
次和王孝扬将军留别韵且以送行四首·其三
作者：陈恭尹
朝代：清
体裁：五言律诗

清标如玉树，四座觉风生。语有超超目，居无赫赫名。上天霖雨梦，九罭衮衣情。北望张平子，为君赋二京。
次和王孝扬将军留别韵且以送行四首·其二
作者：陈恭尹
朝代：清
体裁：五言律诗

妙龄专节钺，经术历儒生。星应三台座，期当五百名。威能兼子惠，高亦近人情。父老攀留意，犹思入帝京。
次和王孝扬将军留别韵且以送行四首·其四
作者：陈恭尹
朝代：清
体裁：五言律诗

开府重临日，当年岳降生。千秋常自命，三十早成名。奕世恩威地，童时钓弋情。羊城非不恋，麟阁在西京。
次和王孝扬将军留别韵且以送行四首客端州得王础尘书次其来韵二首·其一
作者：陈恭尹
朝代：清
体裁：五言律诗

故人期不至，落月在闲庭。漫有高山奏，谁同永夕听。雄文应彩笔，利器忆青萍。莫但凭双鲤，寒江好放舲。
次和王惠州子千己巳岁除杂感韵四首
作者：陈恭尹
朝代：清

少壮犹惊节序忙，白头那得不心伤。山家宿岁仍荆俗，正月书年凛素王。爆竹接邻催落日，老梅横槛送馀香。遥知五马行春客，北望迢迢献寿觞。大傩闻赋自东京，五鬼年年送不行。安望风云生绝足，谬从屠钓寄馀生。三山路近春宜早，四百峰高政独清。欲学童儿骑竹马，使君来去得郊迎。一宵迎送漏偏遥，鸡黍邻家每见招。钟度楼台风浩浩，星移银汉夜寥寥。诗成卧后频支枕，酒尽灯前欲弃瓢。拂拭尘书入新节，东南初日上山腰。时来疏放百无能，知有龙门未拟登。孟德功成悲老骥，仲翔身后托青蝇。百年尚剩三分日，两岁同归一夜灯。车笠虽殊皆有叹，和章遥寄剡溪藤。
次和王惠州子千己巳岁除杂感韵四首·其一
作者：陈恭尹
朝代：清
体裁：七言律诗

少壮犹惊节序忙，白头那得不心伤。山家宿岁仍荆俗，正月书年凛素王。爆竹接邻催落日，老梅横槛送馀香。遥知五马行春客，北望迢迢献寿觞。
次和王惠州子千己巳岁除杂感韵四首·其三
作者：陈恭尹
朝代：清
体裁：七言律诗

一宵迎送漏偏遥，鸡黍邻家每见招。钟度楼台风浩浩，星移银汉夜寥寥。诗成卧后频支枕，酒尽灯前欲弃瓢。拂拭尘书入新节，东南初日上山腰。
次和王惠州子千己巳岁除杂感韵四首·其二
作者：陈恭尹
朝代：清
体裁：七言律诗

大傩闻赋自东京，五鬼年年送不行。安望风云生绝足，谬从屠钓寄馀生。三山路近春宜早，四百峰高政独清。欲学童儿骑竹马，使君来去得郊迎。
次和王惠州子千己巳岁除杂感韵四首·其四
作者：陈恭尹
朝代：清
体裁：七言律诗

时来疏放百无能，知有龙门未拟登。孟德功成悲老骥，仲翔身后托青蝇。百年尚剩三分日，两岁同归一夜灯。车笠虽殊皆有叹，和章遥寄剡溪藤。
次和王础尘辛未岁除八首
作者：陈恭尹
朝代：清

行止唯天所命之，不将颓暮叹斯时。亦知春到寻常事，其奈寒深益尔思。西北回风吹地转，东南初日上楼迟。苦吟昕夕频搔首，短发星星只欲垂。休论意外快遭逢，且喜安眠过暮冬。边计一时皆入粟，汉书连岁尚乾封。华堂决突仍栖燕，虎骨临湫未起龙。岭表秫田差不恶，酒杯寒夜得从容。无成六十总空过，往事追寻鬓自皤。蓬矢桑弧亲命重，晬盘春酒喜情多。骚人最爱高冠岌，卫女长思佩玉傩。风树有怀嗟弗及，馀年遮莫更磋跎。来复曾闻报一阳，却疑十日出扶桑。沐猴何地非荆楚，斗虎谁人是卞庄。迫岁星辰多薄蚀，先春云气早飞扬。从今化国应舒暇，短晷宁为一线长。狂吟终岁掩闲园，莫叹年残昼易昏。东海自来升日月，扬州从古产瑶琨。河冰可渡终当溺，萤火为光不是温。闭户造车知合否，东风相约一开门。玄鬓相看已白头，梅花时节数同游。相思辄枉山阳驾，乘兴真来雪夜舟。王命论存将必验，虞卿书著不消愁。天涯知识多寥落，屈指茫茫十二州。家家爆竹送年除，尽说新年改旧符。唐俗未妨歌蟋蟀，渑池终见奋桑榆。愚公志定山堪徙，秦帝威行石可驱。莫笑蒙庄多怪论，南鹏端的有良图。阴阳三食此何时，一月那闻古有斯。雁羽畏炎知北向，斗杓随岁渐东欹。汉兴近酉年方建，夏厄逢壬历每移。天道即令皆可测，重华不用更陈辞。
次和王础尘辛未岁除八首·其一
作者：陈恭尹
朝代：清
体裁：七言律诗

行止唯天所命之，不将颓暮叹斯时。亦知春到寻常事，其奈寒深益尔思。西北回风吹地转，东南初日上楼迟。苦吟昕夕频搔首，短发星星只欲垂。
次和王础尘辛未岁除八首·其七
作者：陈恭尹
朝代：清
体裁：七言律诗

家家爆竹送年除，尽说新年改旧符。唐俗未妨歌蟋蟀，渑池终见奋桑榆。愚公志定山堪徙，秦帝威行石可驱。莫笑蒙庄多怪论，南鹏端的有良图。
次和王础尘辛未岁除八首·其三
作者：陈恭尹
朝代：清
体裁：七言律诗

无成六十总空过，往事追寻鬓自皤。蓬矢桑弧亲命重，晬盘春酒喜情多。骚人最爱高冠岌，卫女长思佩玉傩。风树有怀嗟弗及，馀年遮莫更磋跎。
次和王础尘辛未岁除八首·其二
作者：陈恭尹
朝代：清
体裁：七言律诗

休论意外快遭逢，且喜安眠过暮冬。边计一时皆入粟，汉书连岁尚乾封。华堂决突仍栖燕，虎骨临湫未起龙。岭表秫田差不恶，酒杯寒夜得从容。
次和王础尘辛未岁除八首·其五
作者：陈恭尹
朝代：清
体裁：七言律诗

狂吟终岁掩闲园，莫叹年残昼易昏。东海自来升日月，扬州从古产瑶琨。河冰可渡终当溺，萤火为光不是温。闭户造车知合否，东风相约一开门。
次和王础尘辛未岁除八首·其八
作者：陈恭尹
朝代：清
体裁：七言律诗

阴阳三食此何时，一月那闻古有斯。雁羽畏炎知北向，斗杓随岁渐东欹。汉兴近酉年方建，夏厄逢壬历每移。天道即令皆可测，重华不用更陈辞。
次和王础尘辛未岁除八首·其六
作者：陈恭尹
朝代：清
体裁：七言律诗

玄鬓相看已白头，梅花时节数同游。相思辄枉山阳驾，乘兴真来雪夜舟。王命论存将必验，虞卿书著不消愁。天涯知识多寥落，屈指茫茫十二州。
次和王础尘辛未岁除八首·其四
作者：陈恭尹
朝代：清
体裁：七言律诗

来复曾闻报一阳，却疑十日出扶桑。沐猴何地非荆楚，斗虎谁人是卞庄。迫岁星辰多薄蚀，先春云气早飞扬。从今化国应舒暇，短晷宁为一线长。
次和龚蘅圃驾部游光孝寺出城过长寿石濂精舍韵二首
作者：陈恭尹
朝代：清

一树菩提半已删，千年唯有古禅关。地临香浦人非昔，城化仙羊石亦顽。郢曲传来添白雪，粤天寒尽尚青山。知君使节希能暇，暂买梅花此日闲。未论人天最上乘，水云深处总输僧。长江好纵登楼目，短景难为系日绳。款客茶瓜无俗物，留人衣袂有苍藤。远公不厌攒眉客，腊酒相过或可仍。
次和龚蘅圃驾部游光孝寺出城过长寿石濂精舍韵二首·其一
作者：陈恭尹
朝代：清
体裁：七言律诗

一树菩提半已删，千年唯有古禅关。地临香浦人非昔，城化仙羊石亦顽。郢曲传来添白雪，粤天寒尽尚青山。知君使节希能暇，暂买梅花此日闲。
次和龚蘅圃驾部游光孝寺出城过长寿石濂精舍韵二首·其二
作者：陈恭尹
朝代：清
体裁：七言律诗

未论人天最上乘，水云深处总输僧。长江好纵登楼目，短景难为系日绳。款客茶瓜无俗物，留人衣袂有苍藤。远公不厌攒眉客，腊酒相过或可仍。
次屈翁山韵寿王君佐
作者：陈恭尹
朝代：清
体裁：七言律诗

临邛涤器自当垆，绝胜陶朱在五湖。美禄未教天独擅，老春唯待客能沽。琼苏南岳闻常设，仙桂罗浮酿不无。把盏为君邀月色，长生灵药岂云孤。
次朱汉源留别韵送之归吴下
作者：陈恭尹
朝代：清
体裁：古风

人言双车轮，可以生四角。人言方寸内，可以起五岳。丈夫未得志，文采从驳荦。往往见轗轲，行行自吟踔。纵穷阿井胶，莫止黄河浊。之子骐骥姿，望古振高躅。六辔既如丝，千里岂云邈。南来溟海上，为日不数数。言寻朱明天，丹砂师抱朴。著论等逍遥，儒墨供剽剥。况复富于年，足用竟其学。胜赏每登临，大雅相磨琢。彼此互唱酬，古今屡扬搉。如何欢会地，告别殊刺龊。离舟系叶儿，归马歌皇驳。犹馀柏叶酒，初度春王朔。九州虽比邻，中心能不懪。岭路雪岧峣，江涛时萦灂。既抱连城珍，会待成风斫。力田必有秋，至道不盈握。勉矣树令名，天休日滋渥。
次朱汉源过长寿四首
作者：陈恭尹
朝代：清

小桥池上影，缥缈度群公。竹屋檐楹古，梅花点缀工。潮来松窦暗，茶响石炉红。近岸双鸾立，梳翎向日烘。叶落风时埽，苔枯鹤为芟。垂萝门隐映，攒石路？嵌。过午闻疏磬，凭高见远帆。客衣寒不耐，欲借赵州衫。境寂难为赋，心空不问经。有生同逆旅，大地一邮亭。蝶化依丛薄，鸿飞自渺冥。与君成一笑，顽石也须听。古怀殊旷莽，山色入清眸。近水垂新柳，深冬有绿畴。宿云寒不散，归鸟暮相求。渐听严城角，回车不可留。
次朱汉源过长寿四首·其一
作者：陈恭尹
朝代：清
体裁：五言律诗

小桥池上影，缥缈度群公。竹屋檐楹古，梅花点缀工。潮来松窦暗，茶响石炉红。近岸双鸾立，梳翎向日烘。
次朱汉源过长寿四首·其三
作者：陈恭尹
朝代：清
体裁：五言律诗

境寂难为赋，心空不问经。有生同逆旅，大地一邮亭。蝶化依丛薄，鸿飞自渺冥。与君成一笑，顽石也须听。
次朱汉源过长寿四首·其二
作者：陈恭尹
朝代：清

叶落风时埽，苔枯鹤为芟。垂萝门隐映，攒石路？嵌。过午闻疏磬，凭高见远帆。客衣寒不耐，欲借赵州衫。
次朱汉源过长寿四首·其二
作者：陈恭尹
朝代：清
体裁：五言律诗

叶落风时埽，苔枯鹤为芟。垂萝门隐映，攒石路�嵌。过午闻疏磬，凭高见远帆。客衣寒不耐，欲借赵州衫。
次朱汉源过长寿四首·其四
作者：陈恭尹
朝代：清
体裁：五言律诗

古怀殊旷莽，山色入清眸。近水垂新柳，深冬有绿畴。宿云寒不散，归鸟暮相求。渐听严城角，回车不可留。
次答丁勖庵
作者：陈恭尹
朝代：清
体裁：七言律诗

震泽南边一硕儒，西风相见此城隅。奇书自识常三箧，重器人称是六瑚。古笔淋漓今作者，壮怀萧瑟老吾徒。十旬不雨心如醉，无计留君酒不觚。
次答刘沛然兼送之端州
作者：陈恭尹
朝代：清
体裁：古风

我居天一隅，幸豁千里目。四海有同心，风期每相属。之子三吴英，轩车来问俗。旅病卧孤舟，宾至不及肃。贻赠一篇诗，恳款见衷曲。一吟五内宽，再咏双眉蹙。蹇予生不辰，水深聊自漉。不无危苦词，敢并骚些读。岂知堕泪猿，更作求声谷。义心知调古，直气识节促。悠然金石音，出自丝桐腹。为君埽蓬蒿，衔杯泛霜菊。与君涉牂牁，堆盘进黄独。旧宫禾黍地，当欢或成哭。君家太湖上，瑶圃皆积玉。联飞声满空，手著书盈屋。徒惊潘令毛，渐叹荆州肉。迟暮各有怀，古道敢不勖。传经本儒行，今晨装已俶。岩高星可占，峡暗云仍畜。善价倘有时，毋为久藏椟。
次答刘百原二首
作者：陈恭尹
朝代：清

九面湘流绕岳斜，更乘山屐过丹霞。谁分太乙仙人火，来问长贫孺子家。南土柔条先着柳，东风新律正飞葭。自怜黄发同摩诘，三径荒芜对五车。浮湘昔日有知音，昨得清篇竟夕吟。便续楚些齐旷代，更于兰臭见同心。雁回万里衡阳峻，海到三春岛屿深。我老愧无娱客地，一尊何以豁烦襟。
次答刘百原二首·其一
作者：陈恭尹
朝代：清
体裁：七言律诗

九面湘流绕岳斜，更乘山屐过丹霞。谁分太乙仙人火，来问长贫孺子家。南土柔条先着柳，东风新律正飞葭。自怜黄发同摩诘，三径荒芜对五车。
次答刘百原二首·其二
作者：陈恭尹
朝代：清
体裁：七言律诗

浮湘昔日有知音，昨得清篇竟夕吟。便续楚些齐旷代，更于兰臭见同心。雁回万里衡阳峻，海到三春岛屿深。我老愧无娱客地，一尊何以豁烦襟。
次答吴彤本
作者：陈恭尹
朝代：清
体裁：七言律诗

老凤巢边和鹤鸣，别来无念不萦萦。水从庾岭分南北，书寄扬州隔死生。歆向文章元继美，纪群先后见交情。不缘步屧能相过，门径东风长绿荆。
次答吴熙申
作者：陈恭尹
朝代：清
体裁：七言律诗

桃花源水渺无津，野艇江云是所亲。宝剑历都逢季札，蓑衣垂钓有玄真。交投缟纻同声旧，字挟烟岚赠句新。词赋敢云淩鲍谢，千秋微尚或堪论。
次答周雪客
作者：陈恭尹
朝代：清
体裁：七言律诗

须眉白尽似非吾，感物依然独向隅。百岁春光驹过隙，一生行迹雁衔芦。非鱼庄叟宁知乐，如凤寒虫只自呼。君是梁园贵公子，未应同恸阮公途。
次答姚叔烟见怀之作六首
作者：陈恭尹
朝代：清

相见将何待，诗篇只数来。九皋惭鹤和，千里羡龙媒。日驭南行远，天心子半回。闻君理归棹，临发重徘徊。投湘承有赋，向往倍情深。只以千行泪，酬君一片心。年华虚睕晚，踪迹叹浮沉。不及王家子，终身松柏林。高调谁能及，萧萧变徵寒。酒中堪击筑，言外见如兰。蝉露秋林浅，鹰风木叶残。自知啼不敢，只有避人看。子房元善病，耿耿在予心。岂谓参苓日，重来金玉音。神交闻自昔，古道绝于今。咫尺成修阻，云山未是深。西湖君有宅，此日赋归来。积水涵虚牖，闲花落古苔。舌为妻子示，酒共故人开。知有观潮作，奇文不让枚。琼树思颜色，清河比笑言。念君停画舫，定得贲丘园。赵尉馀基毁，虞翻旧苑存。朝来歌有客，童子候柴门。
次答姚叔烟见怀之作六首·其一
作者：陈恭尹
朝代：清
体裁：五言律诗

相见将何待，诗篇只数来。九皋惭鹤和，千里羡龙媒。日驭南行远，天心子半回。闻君理归棹，临发重徘徊。
次答姚叔烟见怀之作六首·其三
作者：陈恭尹
朝代：清
体裁：五言律诗

高调谁能及，萧萧变徵寒。酒中堪击筑，言外见如兰。蝉露秋林浅，鹰风木叶残。自知啼不敢，只有避人看。
次答姚叔烟见怀之作六首·其二
作者：陈恭尹
朝代：清
体裁：五言律诗

投湘承有赋，向往倍情深。只以千行泪，酬君一片心。年华虚睕晚，踪迹叹浮沉。不及王家子，终身松柏林。
次答姚叔烟见怀之作六首·其五
作者：陈恭尹
朝代：清
体裁：五言律诗

西湖君有宅，此日赋归来。积水涵虚牖，闲花落古苔。舌为妻子示，酒共故人开。知有观潮作，奇文不让枚。
次答姚叔烟见怀之作六首·其六
作者：陈恭尹
朝代：清
体裁：五言律诗

琼树思颜色，清河比笑言。念君停画舫，定得贲丘园。赵尉馀基毁，虞翻旧苑存。朝来歌有客，童子候柴门。
次答姚叔烟见怀之作六首·其四
作者：陈恭尹
朝代：清
体裁：五言律诗

子房元善病，耿耿在予心。岂谓参苓日，重来金玉音。神交闻自昔，古道绝于今。咫尺成修阻，云山未是深。
次答宋幼琳
作者：陈恭尹
朝代：清
体裁：五言律诗

长贫今白首，天地岂吾私。本绝寰中慕，将深尘外期。高歌来上客，好德是天彝。愧乏骅骝质，徒虚伯乐知。
次答宗人育璞
作者：陈恭尹
朝代：清
体裁：七言律诗

衡山西下洞庭东，泪竹斑斑万古同。曾记狂歌荆国日，早将身拜舜皇宫。采芝且免忧高盖，结柳何堪送五穷。知子共为妫水后，此心相喻不言中。
次答家良可
作者：陈恭尹
朝代：清
体裁：七言律诗

同源千里即同堂，三世论交鬓已苍。旧德在人棠树老，新诗贻我夜珠光。文章得路声华远，霄汉乘风羽翼长。计日黄金台下路，马蹄看尔踏春芳。
次答张亦姜二首
作者：陈恭尹
朝代：清

英年异骨总超群，况复清才绝众芬。笔下词流称倒峡，赋成人意欲淩云。取途自合先高足，语勇何须问败军。曾作汨罗江上客，巫阳招尽世谁闻。八法曾传燕尾波，老来渐负北山萝。空存匪石心难转，何处悬厓字可磨。劣迹未堪鹅子换，新诗将付雪儿歌。归舟异日池塘梦，唱和终知别后多。
次答张亦姜二首·其一
作者：陈恭尹
朝代：清
体裁：七言律诗

英年异骨总超群，况复清才绝众芬。笔下词流称倒峡，赋成人意欲淩云。取途自合先高足，语勇何须问败军。曾作汨罗江上客，巫阳招尽世谁闻。
次答张亦姜二首·其二
作者：陈恭尹
朝代：清
体裁：七言律诗

八法曾传燕尾波，老来渐负北山萝。空存匪石心难转，何处悬厓字可磨。劣迹未堪鹅子换，新诗将付雪儿歌。归舟异日池塘梦，唱和终知别后多。
次答张宗肃端溪有约不值之作
作者：陈恭尹
朝代：清
体裁：七言律诗

溯洄秋水同高峡，来去轻帆隔一时。风里几行鱼拜浪，沙边终日鹭垂丝。将期泊处吟圆月，悔不中途命楫师。鹢首相迎成错过，和歌今者更迟迟。
次答张损持太史二首
作者：陈恭尹
朝代：清

蓬蒿三径谢芳荪，轩盖何期枉见存。忆鲙几时归海上，吹箫曾记到吴门。斗牛剑合元同气，南北潮生各异痕。犹有一人知己在，五羊城下旧虞园。名成仍复爱三馀，香水溪边更结庐。养疾旧承天子诏，传家元有老人书。游多胜赏频高会，世诵新篇满比闾。山月渐凉清露下，小园秋草欲教除。
次答张损持太史二首·其一
作者：陈恭尹
朝代：清
体裁：七言律诗

蓬蒿三径谢芳荪，轩盖何期枉见存。忆鲙几时归海上，吹箫曾记到吴门。斗牛剑合元同气，南北潮生各异痕。犹有一人知己在，五羊城下旧虞园。
次答张损持太史二首·其二
作者：陈恭尹
朝代：清
体裁：七言律诗

名成仍复爱三馀，香水溪边更结庐。养疾旧承天子诏，传家元有老人书。游多胜赏频高会，世诵新篇满比闾。山月渐凉清露下，小园秋草欲教除。
次答张鄂山二首
作者：陈恭尹
朝代：清

信道三人必有师，白头宁恨识君迟。杯浮菊蕊香犹在，诗寄梅花语亦奇。湘曲几时归贺监，海边何处觅安期。深谈不觉销红烛，旅宿高城斗柄移。葛相当年出渭滨，杂耕心事更谁陈。身肩半壁成还败，名在千秋久愈新。高冢麒麟添宿草，遗黎蘋藻荐青春。烦君为酌湖中水，恸哭西台尚有人。
次答张鄂山二首·其一
作者：陈恭尹
朝代：清
体裁：七言律诗

信道三人必有师，白头宁恨识君迟。杯浮菊蕊香犹在，诗寄梅花语亦奇。湘曲几时归贺监，海边何处觅安期。深谈不觉销红烛，旅宿高城斗柄移。
次答张鄂山二首·其二
作者：陈恭尹
朝代：清
体裁：七言律诗

葛相当年出渭滨，杂耕心事更谁陈。身肩半壁成还败，名在千秋久愈新。高冢麒麟添宿草，遗黎蘋藻荐青春。烦君为酌湖中水，恸哭西台尚有人。
次答彭艾庵
作者：陈恭尹
朝代：清
体裁：七言律诗

百年聚散杳难期，只尺天涯系我思。塞马去来谁是福，杯蛇真伪世宁知。风吹丛棘传声急，月坠寒云见雨迟。新句传来看总好，尊君经学胜全遗。
次答晋江郭君章君章祖都宪介庵先生乙酉主试吾粤先君列第七人先君殉节于丁亥先生殉节于戊子先后赠大司马君章以先生未归窀穸来粤求助世旧之感情见乎辞二首
作者：陈恭尹
朝代：清

沦落俱为患难家，先贤遗泽遍江涯。端人相取濯孺子，知己能伸鲍叔牙。两地丹青留碧血，百年憔悴赋怀沙。尚存一息酬恩日，未敢逢君说鬓华。轻暖轻寒不定天，壁苔阶草绿相缘。穷居闭户无三月，积雨凝阴又半年。剑到合时先见气，玉当埋处自生烟。忠臣窀穸今犹未，末俗能无一慨然。
次答晋江郭君章君章祖都宪介庵先生乙酉主试吾粤先君列第七人先君殉节于丁亥先生殉节于戊子先后赠大司马君章以先生未归窀穸来粤求助世旧之感情见乎辞二首·其一
作者：陈恭尹
朝代：清
体裁：七言律诗

沦落俱为患难家，先贤遗泽遍江涯。端人相取濯孺子，知己能伸鲍叔牙。两地丹青留碧血，百年憔悴赋怀沙。尚存一息酬恩日，未敢逢君说鬓华。
次答晋江郭君章君章祖都宪介庵先生乙酉主试吾粤先君列第七人先君殉节于丁亥先生殉节于戊子先后赠大司马君章以先生未归窀穸来粤求助世旧之感情见乎辞二首·其二
作者：陈恭尹
朝代：清
体裁：七言律诗

轻暖轻寒不定天，壁苔阶草绿相缘。穷居闭户无三月，积雨凝阴又半年。剑到合时先见气，玉当埋处自生烟。忠臣窀穸今犹未，末俗能无一慨然。
次答朱颖实
作者：陈恭尹
朝代：清
体裁：七言律诗

家集年来遍粤洲，因君弥复景前修。孤忠有后今三世，一面相期隔几秋。吴粤云山非异地，纪群夙昔许同游。未缘披豁闻高论，诗句多为第一流。
次答杨宝生即送之入都
作者：陈恭尹
朝代：清
体裁：七言律诗

岭头黄菊带秋烟，十月梅花未过虔。此去便为飞雪日，远行犹及小春天。新成禽尚游山计，旧费朝廷养士钱。好到金台思一报，力田终自有逢年。
次答林立人
作者：陈恭尹
朝代：清
体裁：七言律诗

乾坤吾道本悠悠，久已忘机狎海鸥。斯世自甘为弃物，新诗何必话从头。东风正熟中山酒，积雨宜披五月裘。幸是群贤有嘉会，兰亭觞酌尚堪浮。
次答欧上闲
作者：陈恭尹
朝代：清
体裁：七言律诗

饱闻风义十年前，赣广封疆幸接联。山有枝条原一本，溪流南北遂相悬。霜蹄自合驰天路，白发唯堪守墓田。故友云亡高弟在，指薪传火古今燃。
次答汪晋贤
作者：陈恭尹
朝代：清
体裁：七言律诗

绝无长处但疏慵，三径虚劳上客踪。行傍野花同踯躅，坐依林竹笑龙钟。诗能穷我宁论命，酒未忘忧且驻容。犹喜秋来多快事，联珠贻赠屡开封。
次答沈玉亭见访之作即送之归杭州
作者：陈恭尹
朝代：清
体裁：七言律诗

带郭开畦别作村，种瓜人老复谁论。清谈偶步袁生趾，多辙深惭孺子门。绝调一时佳句在，同风千里片心存。白头未忘西湖路，无计从君买绿尊。
次答温杜公四首
作者：陈恭尹
朝代：清

列子能风御，骚人好远游。重为萍梗泛，应以荔枝留。中宿潮南落，双江水北流。虽云隔千里，矗矗万峰稠。病来犹荷锸，老矣欲如何。手种一丛竹，清风时自过。隐囊随散帙，高毂隔垂萝。谁肯寻幽僻，门前野草多。各抱先臣痛，龙髯不可攀。杞人天果陨，桑者日无闲。旧血传心碧，新霜点鬓斑。即今无隐逸，何处买青山。身世交相弃，形骸亦自嫌。其坚同大瓠，于用愧轻缣。世德君家重，清诗律法严。无能酬丽藻，搔首对穷檐。
次答温杜公四首·其一
作者：陈恭尹
朝代：清
体裁：五言律诗

列子能风御，骚人好远游。重为萍梗泛，应以荔枝留。中宿潮南落，双江水北流。虽云隔千里，矗矗万峰稠。
次答温杜公四首·其三
作者：陈恭尹
朝代：清
体裁：五言律诗

各抱先臣痛，龙髯不可攀。杞人天果陨，桑者日无闲。旧血传心碧，新霜点鬓斑。即今无隐逸，何处买青山。
次答温杜公四首·其二
作者：陈恭尹
朝代：清
体裁：五言律诗

病来犹荷锸，老矣欲如何。手种一丛竹，清风时自过。隐囊随散帙，高毂隔垂萝。谁肯寻幽僻，门前野草多。
次答温杜公四首·其四
作者：陈恭尹
朝代：清
体裁：五言律诗

身世交相弃，形骸亦自嫌。其坚同大瓠，于用愧轻缣。世德君家重，清诗律法严。无能酬丽藻，搔首对穷檐。
次答础尘留别诗四首
作者：陈恭尹
朝代：清

踟躇行复止，发棹及新年。暂过双江水，将归第二泉。商芝山未乏，羽檄世犹传。与子平生事，相期廿载前。众芳皆得岁，松柏自为冬。但使株能守，毋忧道莫容。古今同理势，王霸在心胸。举世俱沉醉，谁听永夜钟。与君俱有子，贫贱亦差忘。风雪逾三腊，栖迟共一堂。暂分仍岭峤，相见异参商。痛饮为兹别，毋令气不扬。郁孤台上望，了了见西江。山色奇无尽，滩声怒未降。帆樯通九域，形胜控南邦。雄略凭君在，宁为鼎可扛。
次答础尘留别诗四首·其一
作者：陈恭尹
朝代：清
体裁：五言律诗

踟躇行复止，发棹及新年。暂过双江水，将归第二泉。商芝山未乏，羽檄世犹传。与子平生事，相期廿载前。
次答础尘留别诗四首·其三
作者：陈恭尹
朝代：清
体裁：五言律诗

与君俱有子，贫贱亦差忘。风雪逾三腊，栖迟共一堂。暂分仍岭峤，相见异参商。痛饮为兹别，毋令气不扬。
次答础尘留别诗四首·其二
作者：陈恭尹
朝代：清
体裁：五言律诗

众芳皆得岁，松柏自为冬。但使株能守，毋忧道莫容。古今同理势，王霸在心胸。举世俱沉醉，谁听永夜钟。
次答础尘留别诗四首·其四
作者：陈恭尹
朝代：清
体裁：五言律诗

郁孤台上望，了了见西江。山色奇无尽，滩声怒未降。帆樯通九域，形胜控南邦。雄略凭君在，宁为鼎可扛。
次答程荆山
作者：陈恭尹
朝代：清
体裁：七言律诗

瓠子歌成叹有馀，六龙沉玉礼河渠。乾封汉帝犹传诏，谏猎相如未上书。空谷有人还饮犊，沧江无浪欲枯鱼。劳君诗句遥相问，只尺三城亦索居。
次答苏友燕
作者：陈恭尹
朝代：清
体裁：五言律诗

老来常善忘，秋病复频年。笔有千坟秃，胸无一字全。嘉宾淮海俊，新句夜珠悬。未遂投桃报，长江竟放船。
次答董汉竹二首
作者：陈恭尹
朝代：清

白头逢世好，佳句使人惊。往事思先甲，流年阅后庚。老馀家国泪，交见死生情。借问张平子，何时赋二京。游踪同雪爪，世语半兰奢。各述先人旧，弥增两鬓华。夙兴君不忝，身外我何加。愧乏江都笔，名山勒一家。
次答董汉竹二首·其一
作者：陈恭尹
朝代：清
体裁：五言律诗

白头逢世好，佳句使人惊。往事思先甲，流年阅后庚。老馀家国泪，交见死生情。借问张平子，何时赋二京。
次答董汉竹二首·其二
作者：陈恭尹
朝代：清
体裁：五言律诗

游踪同雪爪，世语半兰奢。各述先人旧，弥增两鬓华。夙兴君不忝，身外我何加。愧乏江都笔，名山勒一家。
次答连双河送之归湖南
作者：陈恭尹
朝代：清
体裁：七言律诗

罗浮四百共幽寻，清籁曾将俗耳针。抱朴久无仙吏迹，授书徒负老人心。世间岁月驰驹隙，弦里宫商别鹤音。莫道楚南非远道，东西流水隔高深。
次答闻一老僧
作者：陈恭尹
朝代：清
体裁：五言律诗

行脚轻千里，高年近百春。虽云方外士，犹是老成人。水笔随山笠，孤琴伴独身。曹溪亲到后，何者是埃尘。
次答顾天石二首
作者：陈恭尹
朝代：清

第二泉清接慧山，曾烹僧茗慰愁颜。旧游似我他生事，新句逢君五岭间。老去渐防风括括，春来长是雨潺潺。不缘蜡屐能相过，蛛网柴门只自关。辟疆文柄昔谁操，睥睨曾空一世豪。南国旧家名父贵，东林坛坫异时高。且藏白玉需良价，莫厌缁尘上敝袍。积雨三城羁绪恶，赋诗休遣梦魂劳。
次答顾天石二首·其一
作者：陈恭尹
朝代：清
体裁：七言律诗

第二泉清接慧山，曾烹僧茗慰愁颜。旧游似我他生事，新句逢君五岭间。老去渐防风括括，春来长是雨潺潺。不缘蜡屐能相过，蛛网柴门只自关。
次答顾天石二首·其二
作者：陈恭尹
朝代：清
体裁：七言律诗

辟疆文柄昔谁操，睥睨曾空一世豪。南国旧家名父贵，东林坛坫异时高。且藏白玉需良价，莫厌缁尘上敝袍。积雨三城羁绪恶，赋诗休遣梦魂劳。
次翁兄病中见柬
作者：陈恭尹
朝代：清
体裁：五言律诗

文章频寄慨，造物久劳形。已锢函中史，难言石上铭。寄归同大梦，修短自高冥。来下王乔玉，何当燕翠屏。
次郭从化宿斋诗
作者：陈恭尹
朝代：清
体裁：七言律诗

隔春初见到炎陬，黄绶翩翩彩鹢舟。化雨自应沾国内，狂澜何意涌峰头。尧封旸谷宁无日，禹迹维扬尚此州。欲洗旧污迎茂宰，先教沧海故横流。
次韵怀艾庵二首
作者：陈恭尹
朝代：清

别来何所见，秋色在平芜。坠叶濠梁满，残星水榭孤。蝉声催度曲，鸟语日提壶。往日园林主，题诗向海隅。越闽为接壤，风土尚堪论。旧国隔千里，新家何处村。儿贤知向学，亲健莫伤魂。景略雄谈在，无妨虱更扪。
次韵怀艾庵二首·其一
作者：陈恭尹
朝代：清
体裁：五言律诗

别来何所见，秋色在平芜。坠叶濠梁满，残星水榭孤。蝉声催度曲，鸟语日提壶。往日园林主，题诗向海隅。
次韵怀艾庵二首·其二
作者：陈恭尹
朝代：清
体裁：五言律诗

越闽为接壤，风土尚堪论。旧国隔千里，新家何处村。儿贤知向学，亲健莫伤魂。景略雄谈在，无妨虱更扪。
次韵答姚叔烟见赠四首
作者：陈恭尹
朝代：清

西湖曾寓两高峰，绕郭湖山几万重。伍相怒涛浮白马，弘农遗谶记飞龙。年追往事逾三纪，迹寄枯禅辨五宗。之子是时应尚少，无因步趾得过从。忽闻天籁发青霄，四十年来恨始消。既有清风扬雅什，自甘黄发老渔樵。森严公府来非易，咫尺音书报亦遥。不及乘春双燕雀，得巢君屋日飘飖。人情消长似江潮，谁肯诗篇问寂寥。已识盖公曾避舍，悬知召伯有膏苗。铁桥东去非无路，铜柱南来尚可标。出处料君应早定，浮云不复叹风飘。吴越山川未阻修，东南谁是仲宣楼。偶滋兰畹期同气，并缉荷裳好耐秋。负郭未嫌门是席，坳堂犹可芥为舟。他时车马如相访，不用桃花引水流。
次韵答姚叔烟见赠四首·其一
作者：陈恭尹
朝代：清
体裁：七言律诗

西湖曾寓两高峰，绕郭湖山几万重。伍相怒涛浮白马，弘农遗谶记飞龙。年追往事逾三纪，迹寄枯禅辨五宗。之子是时应尚少，无因步趾得过从。
次韵答姚叔烟见赠四首·其三
作者：陈恭尹
朝代：清
体裁：七言律诗

人情消长似江潮，谁肯诗篇问寂寥。已识盖公曾避舍，悬知召伯有膏苗。铁桥东去非无路，铜柱南来尚可标。出处料君应早定，浮云不复叹风飘。
次韵答姚叔烟见赠四首·其二
作者：陈恭尹
朝代：清
体裁：七言律诗

忽闻天籁发青霄，四十年来恨始消。既有清风扬雅什，自甘黄发老渔樵。森严公府来非易，咫尺音书报亦遥。不及乘春双燕雀，得巢君屋日飘飖。
次韵答姚叔烟见赠四首·其四
作者：陈恭尹
朝代：清
体裁：七言律诗

吴越山川未阻修，东南谁是仲宣楼。偶滋兰畹期同气，并缉荷裳好耐秋。负郭未嫌门是席，坳堂犹可芥为舟。他时车马如相访，不用桃花引水流。
次韵答徐紫凝四首
作者：陈恭尹
朝代：清

白首甘为陇亩民，生来摧折不曾春。易逢湘竹千年泪，难得桐江百尺纶。道在沉冥宁作我，书传中论又何人。清诗未厌千回读，更遣儿曹写绿筠。把笺终日咏瑶华，短发灯前影自髿。缟带未妨还献纻，琼琚无以报投瓜。飞来何处中宵笛，剪落遥天五色霞。恰似秋风亦知得，满池开尽碧莲花。曾携孤笠逐篙师，数月轻帆浙水湄。湖上主人梅与鹤，芦中穷士我为谁。惊鸿幸且违矰缴，雏凤于今见羽仪。四十馀年如昨梦，计君犹在未生时。文章大道以为公，今昔何能强使同。只写性情流纸上，莫将唐宋滞胸中。维扬不入删诗地，百越咸归霸国风。终古常新唯日月，金乌先自海东红。
次韵答徐紫凝四首·其一
作者：陈恭尹
朝代：清
体裁：七言律诗

白首甘为陇亩民，生来摧折不曾春。易逢湘竹千年泪，难得桐江百尺纶。道在沉冥宁作我，书传中论又何人。清诗未厌千回读，更遣儿曹写绿筠。
次韵答徐紫凝四首·其三
作者：陈恭尹
朝代：清
体裁：七言律诗

曾携孤笠逐篙师，数月轻帆浙水湄。湖上主人梅与鹤，芦中穷士我为谁。惊鸿幸且违矰缴，雏凤于今见羽仪。四十馀年如昨梦，计君犹在未生时。
次韵答徐紫凝四首·其二
作者：陈恭尹
朝代：清
体裁：七言律诗

把笺终日咏瑶华，短发灯前影自髿。缟带未妨还献纻，琼琚无以报投瓜。飞来何处中宵笛，剪落遥天五色霞。恰似秋风亦知得，满池开尽碧莲花。
次韵答徐紫凝四首·其四
作者：陈恭尹
朝代：清
体裁：七言律诗

文章大道以为公，今昔何能强使同。只写性情流纸上，莫将唐宋滞胸中。维扬不入删诗地，百越咸归霸国风。终古常新唯日月，金乌先自海东红。
次韵答罗浮山因柬其舅汪栗亭其叔罗廷锡
作者：陈恭尹
朝代：清
体裁：七言律诗

清论应为第一流，禅林相见晚山稠。文章自许藏名岳，姓字偏宜纪石楼。旧好情深劳远梦，新篇佳绝想前游。知君宅相渊源在，南望同悲宋玉楼。
次韵答龚升璐三首
作者：陈恭尹
朝代：清

勿用潜龙德，无双国士名。江城逢永夕，风雨恋同声。竹实非时赏，琪花岂世荣。夜闻论战伐，一倍切归耕。北望犹龙战，西飞空雁音。英雄时不作，广武叹何深。念子辞莲府，将归旧竹林。子春有高节，不独爱豪吟。孤云虽异托，高烛数同堂。深浅看浮白，升沉付彼苍。别来频有寄，欲报不成章。倘枉山中驾，秋英未乏粮。
次韵答龚升璐三首·其一
作者：陈恭尹
朝代：清
体裁：五言律诗

勿用潜龙德，无双国士名。江城逢永夕，风雨恋同声。竹实非时赏，琪花岂世荣。夜闻论战伐，一倍切归耕。
次韵答龚升璐三首·其三
作者：陈恭尹
朝代：清
体裁：五言律诗

孤云虽异托，高烛数同堂。深浅看浮白，升沉付彼苍。别来频有寄，欲报不成章。倘枉山中驾，秋英未乏粮。
次韵答龚升璐三首·其二
作者：陈恭尹
朝代：清
体裁：五言律诗

北望犹龙战，西飞空雁音。英雄时不作，广武叹何深。念子辞莲府，将归旧竹林。子春有高节，不独爱豪吟。
次韵答龚渭臣
作者：陈恭尹
朝代：清
体裁：七言律诗

七十馀生渐有涯，长绳何计系奔曦。犹能鼓枻沧浪外，不厌逢君唱和迟。海鸟化来知大翼，须眉渐觉愧男儿。东风共醉屠苏酒，俯仰江楼极二仪。
次韵送吴玉涛
作者：陈恭尹
朝代：清
体裁：七言律诗

散吏能为汗漫游，苇床书舫日乘流。溯洄珠海沉香浦，吟望朱明大石楼。政有弛张唯尚德，文兼华实总成秋。归来一赋人皆惜，不独吾侪有别愁。
次韵送陆蓬叟
作者：陈恭尹
朝代：清
体裁：七言绝句

比肩千里未云赊，野寺扁舟送落霞。无计留君归亦得，天南谁是鲁朱家。
欣赏斋见吴山带画
作者：陈恭尹
朝代：清
体裁：七言绝句

欣赏斋中赏不希，故人遗墨一沾衣。双凫出浴翎犹湿，高柳摇风絮尚飞。
正月三日过潘子登所寓江楼龚渭臣载酒与潘木公诸君雅集赋潮平两岸阔分得涯字
作者：陈恭尹
朝代：清
体裁：七言律诗

千樯不动水涟漪，共上江楼好赋诗。尘世百龄希暇日，沧波开岁是闲时。渐铺浦溆平如练，益觉乾坤未有涯。破浪抟风年少事，白头唯有一衔卮。
正月六日将归锦岩泊舟潘子登寓楼下新月甚佳因留宿三日两登斯楼亦一快也
作者：陈恭尹
朝代：清
体裁：七言律诗

偶尔停舟快不胜，江楼今夕又同登。故园归去逢人日，新月何期对好朋。竹榻朗吟茶宴罢，低窗高掩浪纹升。频年衰疾希行往，如此良宵得未曾。
毛会侯小影
作者：陈恭尹
朝代：清
体裁：五言律诗

文章传宇内，早已见须眉。岂谓丹青里，居然白雪滋。风云行逸足，山泽想闲仪。莫叹成樗散，千秋乃在斯。
水仙花
作者：陈恭尹
朝代：清
体裁：七言律诗

香满东风莫可寻，一枝空见玉和金。不阶尺土神偏王，独立微波韵亦深。何处杯盘犹献舞，谁家海外更投簪。伯牙不作成连往，留得新声入素琴。
水岩双砚歌柬药亭
作者：陈恭尹
朝代：清
体裁：古风

玉则美矣磨于物，砺能磨物粗其质。其温如玉润可磨，端溪紫石真无匹。唐家中叶始得名，宋坑宣德已云精。石工斧凿越江底，耳边仰听闻涛声。蛇行鼠穴日益下，燃膏不借三光明。琼浆玉髓恣求取，青花蕉白如脂凝。水岩擅美匪自古，依稀记得明崇祯。与君两砚本一石，当时割玉为双璧。分藏箧笥三十春，往往兴云成五色。为君不胫走文章，为君得路通仙籍。笔飞墨舞信有神，载事纪言世谁敌。共形岂复计菀枯，同调何常异肝膈。君不见干将莫邪出延津，为跃为潜各龙德。
江上
作者：陈恭尹
朝代：清
体裁：五言律诗

青山此川上，终古见如新。可叹浮生者，蹉跎即老人。暮云高不动，白鸟立无邻。独往秋光里，双桡与病身。
江上别卢非玉
作者：陈恭尹
朝代：清
体裁：七言律诗

重逢又是异乡行，一月孤帆共北征。江上路分彭蠡泽，雪中人向岳阳城。停舟此地丹枫色，买醉当垆玉笛声。别后想君歌舞夜，姑苏南望倍含情。
江上曲
作者：陈恭尹
朝代：清
体裁：五言绝句

双蛾画不成，十五背娘行。独自摇兰桨，横塘月未生。
江行杂咏十首 其一 江星
作者：陈恭尹
朝代：清
体裁：五言律诗

象纬看犹是，玑衡莫可窥。颇疑天未定，终叹逝如斯。影阔迷分野，江空失两仪。民劳今幸息，摇动更何为。
江行杂咏十首 其七 芦烟
作者：陈恭尹
朝代：清
体裁：五言律诗

渐狭溪中路，渔樵共此汀。山盘烟缕直，天压荻苗青。夏麦炊新熟，春畬火尚荧。舟行无一事，汲水验茶经。
江行杂咏十首 其三 橹声
作者：陈恭尹
朝代：清
体裁：五言律诗

兰桡枢与纽，相激自成音。直到长鸣处，方知用力深。晓风行客耳，落日榜人吟。虽复非吾乐，平生江海心。
江行杂咏十首 其九 鱼板
作者：陈恭尹
朝代：清
体裁：五言律诗

一棹清宵迥，双悬白板明。胧胧移月色，激激作潮声。水族何能跃，劳生每易惊。先王鱼网设，机诈岂其情。
江行杂咏十首 其二 村灯
作者：陈恭尹
朝代：清
体裁：五言律诗

舵楼沉夕照，戍鼓戒黄昏。几处犹灯火，谁家未闭门。晕凝平野雾，红落一江痕。朗诵宣城句，终宵耿梦魂。
江行杂咏十首 其五 雨帆
作者：陈恭尹
朝代：清
体裁：五言律诗

利钝皆吾分，篙师只自馋。溯流行百丈，破雨羡孤帆。远影浓云断，轻舻白浪衔。岂能长得逸，一是湿征衫。
江行杂咏十首 其八 孤屿
作者：陈恭尹
朝代：清
体裁：五言律诗

孤屿能高下，长江与吐吞。小如园囿物，深作海潮门。雷电生晴昼，鱼龙聚石根。往来舟不泊，心怯怒涛奔。
江行杂咏十首 其六 晾罾
作者：陈恭尹
朝代：清
体裁：五言律诗

已识终成弃，何如早自休。昔人嗟竭泽，汉法漏吞舟。疏处青天见，闲时白浪收。高张空复乐，斜日满林丘。
江行杂咏十首 其十 新苗
作者：陈恭尹
朝代：清
体裁：五言律诗

山谷春恒冷，农功晚未妨。计时秋易待，几日绿成行。老幼骑秧马，鸡豚拜谷王。炎州无恶岁，九熟不忧粮。
江行杂咏十首 其四 潮痕
作者：陈恭尹
朝代：清
体裁：五言律诗

东江何太急，朝夕暗生潮。宿叶浮沙岸，新萍上石桥。到山人倍缓，归海浪非遥。明日还增长，连天雨未消。
江行杂咏十首·江星
作者：陈恭尹
朝代：清

象纬看犹是，玑衡莫可窥。颇疑天未定，终叹逝如斯。影阔迷分野，江空失两仪。民劳今幸息，摇动更何为。舵楼沉夕照，戍鼓戒黄昏。几处犹灯火，谁家未闭门。晕凝平野雾，红落一江痕。朗诵宣城句，终宵耿梦魂。兰桡枢与纽，相激自成音。直到长鸣处，方知用力深。晓风行客耳，落日榜人吟。虽复非吾乐，平生江海心。东江何太急，朝夕暗生潮。宿叶浮沙岸，新萍上石桥。到山人倍缓，归海浪非遥。明日还增长，连天雨未消。利钝皆吾分，篙师只自馋。溯流行百丈，破雨羡孤帆。远影浓云断，轻舻白浪衔。岂能长得逸，一是湿征衫。已识终成弃，何如早自休。昔人嗟竭泽，汉法漏吞舟。疏处青天见，闲时白浪收。高张空复乐，斜日满林丘。渐狭溪中路，渔樵共此汀。山盘烟缕直，天压荻苗青。夏麦炊新熟，春畬火尚荧。舟行无一事，汲水验茶经。孤屿能高下，长江与吐吞。小如园囿物，深作海潮门。雷电生晴昼，鱼龙聚石根。往来舟不泊，心怯怒涛奔。一棹清宵迥，双悬白板明。胧胧移月色，激激作潮声。水族何能跃，劳生每易惊。先王鱼网设，机诈岂其情。山谷春恒冷，农功晚未妨。计时秋易待，几日绿成行。老幼骑秧马，鸡豚拜谷王。炎州无恶岁，九熟不忧粮。
江边行献大司马制府吴公
作者：陈恭尹
朝代：清

江边老人为予说，一阳节候宜霜雪。菊花未尽梅花开，今年冬比前年热。前年米贱酒满篘，今年晚稻才半收。自从督府临端水，五岭年年报有秋。东穷海裔无荒土，西尽瑶蛮得风雨。江路防奸有汛兵，人家千里无桴鼓。颇记旌麾未到时，珠江南岸即天涯。出门一步不可测，不逢太师逢赤眉。黄昏烽火侍郊内，大帅门前多战垒。雇役更番日百钱，入官米价浮三倍。钱多米饱恣咆哮，见贼真成漆与胶。百金莫保中人产，八口真如鹿在庖。督府恩深威亦重，号令如山无枉纵。赏战常颁内府弓，养贤每费尚书俸。女牛星纪靖海氛，铃阁雍容但论文。惊鸿妙墨千行下，横槊清歌午夜闻。直将文德销馀染，花县官田皆设险。蕉林荔圃有诗书，潢池岛屿收弧檿。更捐渔课蜑民苏，挂网鸣榔遍渚蒲。海不扬波来白雉，国多仁政致驺虞。铸钱岂为资微利，欲使游民有生事。磨铜？土活万家，运矿和煤复何啻。下民称便用如流，岂料翻为幕府忧。前旌暂驻终应发，万姓伤心难请留。野老何知多所惧，所惧公行盗仍聚。寇恂曾入颍川危，充国留屯边事固。刍荛之言良可思，谁向天庭一述之。公堂方献无疆兕，为写舆情入颂诗。
江边行献大司马制府吴公
作者：陈恭尹
朝代：清
体裁：古风

江边老人为予说，一阳节候宜霜雪。菊花未尽梅花开，今年冬比前年热。前年米贱酒满篘，今年晚稻才半收。自从督府临端水，五岭年年报有秋。东穷海裔无荒土，西尽瑶蛮得风雨。江路防奸有汛兵，人家千里无桴鼓。颇记旌麾未到时，珠江南岸即天涯。出门一步不可测，不逢太师逢赤眉。黄昏烽火侍郊内，大帅门前多战垒。雇役更番日百钱，入官米价浮三倍。钱多米饱恣咆哮，见贼真成漆与胶。百金莫保中人产，八口真如鹿在庖。督府恩深威亦重，号令如山无枉纵。赏战常颁内府弓，养贤每费尚书俸。女牛星纪靖海氛，铃阁雍容但论文。惊鸿妙墨千行下，横槊清歌午夜闻。直将文德销馀染，花县官田皆设险。蕉林荔圃有诗书，潢池岛屿收弧檿。更捐渔课蜑民苏，挂网鸣榔遍渚蒲。海不扬波来白雉，国多仁政致驺虞。铸钱岂为资微利，欲使游民有生事。磨铜�土活万家，运矿和煤复何啻。下民称便用如流，岂料翻为幕府忧。前旌暂驻终应发，万姓伤心难请留。野老何知多所惧，所惧公行盗仍聚。寇恂曾入颍川危，充国留屯边事固。刍荛之言良可思，谁向天庭一述之。公堂方献无疆兕，为写舆情入颂诗。
沂泽得杖名以珊瑚索赋
作者：陈恭尹
朝代：清
体裁：五言律诗

瑚瑚洲上叟，有杖号珊瑚。谁此琼华赠，如分若木株。坚贞人可比，夭矫画难摹。老脚今能健，登山不用扶。
沈左臣惠墨竹赋柬五首
作者：陈恭尹
朝代：清

一天烟霭何方雨，满径簩□昨夜风。中有高人呼不出，早莺飞处月朣朣。数竿浓淡复纵横，静对萧萧似有声。若使伶伦知采伐，不妨吹作凤凰鸣。老干欹斜折复萌，小枝还作怒龙形。等闲自写淩霜节，不待他人纪汗青。大笔如椽势莫当，节间一丈末如芒。君家越志分明载，月落空庭影未长。酷暑经时只掩扉，劳君贻赠有苔矶。萧然四壁如常日，袅袅西风叶自飞。
沈左臣惠墨竹赋柬五首·其一
作者：陈恭尹
朝代：清
体裁：七言绝句

一天烟霭何方雨，满径簩□昨夜风。中有高人呼不出，早莺飞处月朣朣。
沈左臣惠墨竹赋柬五首·其三
作者：陈恭尹
朝代：清
体裁：七言绝句

老干欹斜折复萌，小枝还作怒龙形。等闲自写淩霜节，不待他人纪汗青。
沈左臣惠墨竹赋柬五首·其二
作者：陈恭尹
朝代：清
体裁：七言绝句

数竿浓淡复纵横，静对萧萧似有声。若使伶伦知采伐，不妨吹作凤凰鸣。
沈左臣惠墨竹赋柬五首·其五
作者：陈恭尹
朝代：清
体裁：七言绝句

酷暑经时只掩扉，劳君贻赠有苔矶。萧然四壁如常日，袅袅西风叶自飞。
沈左臣惠墨竹赋柬五首·其四
作者：陈恭尹
朝代：清
体裁：七言绝句

大笔如椽势莫当，节间一丈末如芒。君家越志分明载，月落空庭影未长。
沥湖冬泛
作者：陈恭尹
朝代：清
体裁：七言律诗

蔬圃人家渐作林，沥湖名胜只于今。堤连双峡为开阖，气与长江共浅深。故国豪华年少梦，片帆风雪老来心。杖头尚识星岩路，十里荷香未可寻。
泊新塘遇冉增城平川投赠以诗兼柬连双河张菊水
作者：陈恭尹
朝代：清
体裁：七言律诗

二年岭外遍仁声，况诵诗篇字字清。拟近弦歌观雨化，恰逢车马省秋成。山衣修剌衰容拙，野浦停舟晚浪惊。有约罗浮惭后至，故人相嘱莫先行。
泛舟甘溪送薛炎州朱次公李祈年归龙江
作者：陈恭尹
朝代：清
体裁：七言律诗

春江何处不萋萋，掩映群峰到郭西。岸柳飞花时度水，山家开户半临溪。已知异境人间少，难得同心酒坐齐。莫指乡园便归去，舟前听取鹧鸪啼。
海中吟
作者：陈恭尹
朝代：清
体裁：古风

海中何所有，有树名三珠。上有同巢鸟，分飞从鹓雏。西飞黑水头，北飞越黄河。远者啄玉门，戛戛鸣天都。路长羽翼短，力尽归其居。上天天有弧，入地地无涂。口饥不谋食，终日衔枯芦。人情有独嗜，此鸟宁谓愚。解纷不以拳，吊死不以乌。凤凰其不来，吾衰已矣夫。
海南云节母寿诗
作者：陈恭尹
朝代：清
体裁：七言律诗

八千里外儿寻母，四十年来母见儿。昔日婴孩今已老，一时惊喜两成疑。星分婺女光长在，海隔珠厓远不辞。节孝令人生感激，老夫含泪纪新诗。
海珠寺谒李忠简公祠追次先府君韵二首
作者：陈恭尹
朝代：清

谁移古寺到波心，往哲遗踪竟至今。珠号摩尼从佛得，江浮明月正东吟。一丘偃盖情何远，半壁河山泽尚深。四百馀年存俎豆，清风犹自满双林。百年能立即千春，不朽天南代有人。痛哭书生曾伏阙，出师丞相亦纶巾。遗篇在卷难为和，往事伤心莫可陈。文献比来凋落尽，馀光今幸借西邻。
海珠寺谒李忠简公祠追次先府君韵二首·其一
作者：陈恭尹
朝代：清
体裁：七言律诗

谁移古寺到波心，往哲遗踪竟至今。珠号摩尼从佛得，江浮明月正东吟。一丘偃盖情何远，半壁河山泽尚深。四百馀年存俎豆，清风犹自满双林。
海珠寺谒李忠简公祠追次先府君韵二首·其二
作者：陈恭尹
朝代：清
体裁：七言律诗

百年能立即千春，不朽天南代有人。痛哭书生曾伏阙，出师丞相亦纶巾。遗篇在卷难为和，往事伤心莫可陈。文献比来凋落尽，馀光今幸借西邻。
淀心亭
作者：陈恭尹
朝代：清
体裁：五言律诗

碧天为上下，中结一茅茨。柱以茏葱竹，环栽白玉枝。人来桥影报，风过水纹知。有客倦方倚，鸾声还唤谁。
清明后一日舟泊端江骤雨忽至望王础兄寓阁不得相就承诗见贻次韵奉答
作者：陈恭尹
朝代：清
体裁：七言律诗

潇潇淅淅满河干，小阁扁舟各坐看。旧雨恰来云自合，新烟初试食犹寒。悠扬逝水心俱远，只尺行泥路亦难。自有晴空生旭日，高天不用羡飞翰。
清明日同霍禹洲家大斌舟入高峡泊阅江楼下即事作
作者：陈恭尹
朝代：清
体裁：七言律诗

东风乘兴好西行，三月牂牁水尚清。峡上篙痕穿石细，楼前山色极天横。花当令节千枝放，酒酹长江百感生。五十年前龙见处，白头重说与诸卿。
游七星岩
作者：陈恭尹
朝代：清
体裁：古风

立马眺平芜，萧萧见苍壁。不知何处云，飞作兹山石。嵯峨各异势，纷诡非一色。旁通类户牖，中虚成室宅。藤根上郁盘，石乳下涓滴。时闻钟磬鸣，宛若仙源隔。灵峰互亏蔽，微径缘空隙。颇疑混沌初，有此机巧迹。遨游兹已屡，岁月真如掷。川原无古今，世事空畴昔。徘徊倚层巅，北风感行客。
游侠词三首
作者：陈恭尹
朝代：清

左刀如白虎，右剑象苍龙。直走长城北，风云满路中。相见一杯酒，天涯即弟兄。出门赠百万，上马不通名。十年居委巷，上有白头亲。此别逢知己，微躯亦借人。
游侠词三首·其一
作者：陈恭尹
朝代：清
体裁：五言绝句

左刀如白虎，右剑象苍龙。直走长城北，风云满路中。
游侠词三首·其三
作者：陈恭尹
朝代：清
体裁：五言绝句

十年居委巷，上有白头亲。此别逢知己，微躯亦借人。
游侠词三首·其二
作者：陈恭尹
朝代：清
体裁：五言绝句

相见一杯酒，天涯即弟兄。出门赠百万，上马不通名。
游冲虚观观后即朱明洞
作者：陈恭尹
朝代：清
体裁：七言律诗

新成朱殿势重重，玉像生尘不正容。古洞久荒微见字，薄云初起未遮峰。著书前后传双葛，赐物存亡问六龙。终拟结茅来此地，药池丹灶暂教封。
游尹澜柱铨部园林十首
作者：陈恭尹
朝代：清

屡有名园约，初寻洞口来。长桥行旷莽，积水接楼台。入座诸峰见，凭高远郭开。怪君辞凤阙，家自有蓬莱。向暖蕉全坼，新晴柳自低。闻棋知阁近，寻路到花迷。玉马摇风数，朱棂射日齐。楼头人出迓，一似隔虹蜺。布势因林木，周池见竹苞。琐窗文各变，重阁路相交。廉静团花气，波明落鸟巢。飞尘全不到，谁信近东郊。绮丽无馀巧，幽奇复可誇。苍茫洲渚外，篱落野人家。归鹤明深竹，行鱼聚浅沙。水西云几片，飞作日边霞。翼沼阑干曲，依沙石几丛。新荷分水碧，初叶拟花红。最爱古榕下，萧条寒食风。晓来加敝缊，吟尽画桥中。曲渚平无浪，扁舟晚不归。如何垂绶客，亦有钓鱼矶。天月欲随我，水云微上衣。小童轻把棹，莫使白鸥飞。萧瑟北林声，云如万马行。坐中高阁雨，天外几峰晴。向浦帆光湿，依人燕羽轻。罗浮开一面，悽切未归情。半月为孤客，流连为好朋。不眠将尽夜，频剔欲残灯。酒助长谈力，诗矜一字能。云霞多变态，高阁更晨兴。近宅偏饶水，跨江复有湖。磬声僧院小，山影草亭孤。万卷名书簏，千株号橘奴。寻常侍家宴，一月几登舻。白日开名饮，青镫尚此堂。节歌檀板细，凝手玉箫长。立史传觞政，飞花佐酒香。山公性多可，都任嗣宗狂。
游尹澜柱铨部园林十首·其一
作者：陈恭尹
朝代：清
体裁：五言律诗

屡有名园约，初寻洞口来。长桥行旷莽，积水接楼台。入座诸峰见，凭高远郭开。怪君辞凤阙，家自有蓬莱。
游尹澜柱铨部园林十首·其七
作者：陈恭尹
朝代：清
体裁：五言律诗

萧瑟北林声，云如万马行。坐中高阁雨，天外几峰晴。向浦帆光湿，依人燕羽轻。罗浮开一面，悽切未归情。
游尹澜柱铨部园林十首·其三
作者：陈恭尹
朝代：清
体裁：五言律诗

布势因林木，周池见竹苞。琐窗文各变，重阁路相交。廉静团花气，波明落鸟巢。飞尘全不到，谁信近东郊。
游尹澜柱铨部园林十首·其九
作者：陈恭尹
朝代：清
体裁：五言律诗

近宅偏饶水，跨江复有湖。磬声僧院小，山影草亭孤。万卷名书簏，千株号橘奴。寻常侍家宴，一月几登舻。
游尹澜柱铨部园林十首·其二
作者：陈恭尹
朝代：清
体裁：五言律诗

向暖蕉全坼，新晴柳自低。闻棋知阁近，寻路到花迷。玉马摇风数，朱棂射日齐。楼头人出迓，一似隔虹蜺。
游尹澜柱铨部园林十首·其五
作者：陈恭尹
朝代：清
体裁：五言律诗

翼沼阑干曲，依沙石几丛。新荷分水碧，初叶拟花红。最爱古榕下，萧条寒食风。晓来加敝缊，吟尽画桥中。
游尹澜柱铨部园林十首·其八
作者：陈恭尹
朝代：清
体裁：五言律诗

半月为孤客，流连为好朋。不眠将尽夜，频剔欲残灯。酒助长谈力，诗矜一字能。云霞多变态，高阁更晨兴。
游尹澜柱铨部园林十首·其六
作者：陈恭尹
朝代：清
体裁：五言律诗

曲渚平无浪，扁舟晚不归。如何垂绶客，亦有钓鱼矶。天月欲随我，水云微上衣。小童轻把棹，莫使白鸥飞。
游尹澜柱铨部园林十首·其十
作者：陈恭尹
朝代：清
体裁：五言律诗

白日开名饮，青镫尚此堂。节歌檀板细，凝手玉箫长。立史传觞政，飞花佐酒香。山公性多可，都任嗣宗狂。
游尹澜柱铨部园林十首·其四
作者：陈恭尹
朝代：清
体裁：五言律诗

绮丽无馀巧，幽奇复可誇。苍茫洲渚外，篱落野人家。归鹤明深竹，行鱼聚浅沙。水西云几片，飞作日边霞。
游猎词
作者：陈恭尹
朝代：清
体裁：七言绝句

白凤襜褕白玉骢，银鞍煜爚坐春风。弯弓偶失青门兔，心在天山雪色中。
游黄龙洞
作者：陈恭尹
朝代：清
体裁：古风

春草夏更长，洞门蔼馀绿。晨兴理孤策，衣露时沾渥。缅邈睇众峰，逶纡赴长谷。粼粼涉溪影，萧萧翳岩竹。风磴炫杂花，云潭乱双瀑。沫雨晴骤飞，游鳞清可掬。荒宫久榛莽，石岸多隈曲。方齐昔人踪，兹焉遂幽筑。
湘上寄梁器圃
作者：陈恭尹
朝代：清
体裁：古风

湘皋气候暖，风物犹近粤。雪在野际青，春迟柳间蘖。出郊践芳草，怨与王孙别。河桥一分手，六满汀洲月。靡月不相思，矧伊艳阳节。想见山阿人，行歌散玄发。衡阳有归雁，逖矣嵇生札。
湘上读书柬郭幼隗
作者：陈恭尹
朝代：清
体裁：古风

高天何寥廓，茅屋十馀尺。上有飞晨风，下有不归客。重衣垢以敝，散帙黯无色。仰首惭壮夫，垂心事雕刻。
湘潭除夕
作者：陈恭尹
朝代：清
体裁：古风

束屩志万里，岁尽犹在兹。茅堂闭积雪，高卧湘川湄。邻家节序意，寒笛参差吹。佳人急刀剪，中夜闻声辞。留滞感未弭，景物情难持。褰衾盖蓬首，托寐通所思。故乡有馀梦，所思渺无期。寤叹击床蓐，反侧伤肝脾。人言有彼此，道远不可知。吁嗟壮士怀，岁尽增遥悲。
湘管
作者：陈恭尹
朝代：清
体裁：五言律诗

湘竹生湘水，当年事可伤。结根逢帝子，馀泪亦文章。采作千竿笔，随归五岳装。书成无可写，天地异陶唐。
湛用喈折并蒂兰一枝见贻予既拓落于时兼有悼亡之戚空斋嘿对触兴为诗
作者：陈恭尹
朝代：清
体裁：七言律诗

九畹多劳植异根，一枝真称野人轩。似伤萎去将随草，却笑生来即碍门。茎紫或曾充楚佩，心同端不负兰言。只愁晤对香光下，双影偏销独夜魂。
漫兴三首
作者：陈恭尹
朝代：清

借屋增江口，悠悠十八年。力穷群籍内，身老众人前。曲巷来风满，闲门得月偏。有生同是寓，终恋墓边田。简讨吟诗地，江门匝海涛。渊源洙泗远，磊落楚云高。近世无真气，斯人也自豪。文章本情性，笑汝小儿曹。少师生民杰，善谏何雍雍。马地飞雄笔，龙墀泣剑锋。独当天下难，乞老海头峰。百八年来事，良时不可逢。
漫兴三首·其一
作者：陈恭尹
朝代：清
体裁：五言律诗

借屋增江口，悠悠十八年。力穷群籍内，身老众人前。曲巷来风满，闲门得月偏。有生同是寓，终恋墓边田。
漫兴三首·其三
作者：陈恭尹
朝代：清
体裁：五言律诗

少师生民杰，善谏何雍雍。马地飞雄笔，龙墀泣剑锋。独当天下难，乞老海头峰。百八年来事，良时不可逢。
漫兴三首·其二
作者：陈恭尹
朝代：清
体裁：五言律诗

简讨吟诗地，江门匝海涛。渊源洙泗远，磊落楚云高。近世无真气，斯人也自豪。文章本情性，笑汝小儿曹。
潘母陈太君挽诗
作者：陈恭尹
朝代：清
体裁：七言律诗

日暮谁能不倚闾，夫人贤哲古无如。介山隐日曾承命，江左行时未绝裾。老去每闻加饭报，病中犹寄缓归书。天涯孙子分南北，恸哭寒原走素车。
澹恬堂
作者：陈恭尹
朝代：清
体裁：七言绝句

上弦新月蔼清晖，恬澹无营世所希。绿竹黄花秋正好，一觞遥唱鹤南飞。
熏笼
作者：陈恭尹
朝代：清
体裁：五言律诗

楚竹制自古，南藤新络丝。职宜司卧内，法有用疏时。佳气当衣满，馀香入梦知。美人看暖后，不复画蛾眉。
狱中值林叔吾生日赠之
作者：陈恭尹
朝代：清
体裁：古风

我生长于君，为日百五十。何期来狱门，初度亦相及。来时秋未徂，不觉春风入。鱼沫尚相濡，虫鸣已离蛰。衰柳落复生，燕雏去还集。眷言南冠士，不作岐途泣。醉则相和歌，昏犹把书立。吾道岂云非，高天意难执。匪兕率柙中，皎驹孰维絷。幸非修名累，渐尔沈忧戢。五岳路未遥，故山芝可拾。相期保百龄，怀哉荷蓑笠。
狱中杂纪二十六首
作者：陈恭尹
朝代：清

铃柝鸣终夜，星河耿暮秋。但令圭未玷，休问杼曾投。东海仍秦帝，南冠号楚囚。此身翔不下，何处学轻鸥。土室分东半，疏篱别作房。灶烟凝几研，窗雨滴帷床。昼鼠游无惮，宵虫网不妨。故人知更甚，消息隔重墙。把钓时临水，为园少近郊。本非羊慕蚁，真有鹿悬庖。多病寻方药，无才愧易爻。古今同一梦，玄白不须嘲。圜扉今半月，佳节报重阳。粤俗人登墓，秋风稼在场。天遥唯见雁，地苦已飞霜。书札询儿辈，溪花几处黄。今年月食既，叠向夏秋看。晦魄冥无色，虚轮侧未安。阴消如有象，候满欲何端。三复修刑戒，能无儆有官。南生期免戮，葛相戒求闻。一自违丹阙，唯知恋白云。蝉无遮噪叶，豹有害身文。将老婴缧绁，深惭父母坟。柳底看棋出，篱门步月开。偶因闲得乐，旋以寂生哀。世岂祥凶物，人应弃死灰。如何文字债，犹到狱中来。古塔标虞苑，高城号尉佗。青蝇犹宿昔，黄屋久消磨。午梦书能送，秋吟酒易多。死生闻有命，缄口欲如何。已是伤心客，那堪太息声。隔墙来断续，入耳怨分明。世俗趋倾险，神州尚甲兵。何时瞻化日，青草狱门生。栩栩梦中蝶，飞飞霜后萤。半床书共寝，永夜月同醒。觅纸题新句，笼灯课旧经。已忘身是系，只作户长扃。初度寻常度，今兹倍怆神。伤哉居秽地，不敢礼先人。乱日生何乐，馀年死与邻。只愁来世事，难定报恩身。一旬双讳日，近接我生初。泪滴重泉下，身从九死馀。为禽填苦海，作蠹饱尘书。已比先人老，千秋愧不如。九月寒如此，今年闰较催。萧条天外雨，飞洒粤王台。风定闻新雁，人来说早梅。江山寥落处，登望几时开。往哲居忧患，皆为进德门。鄙人无意志，一卷自朝昏。渴得楂梨快，寒加襆被温。近邻贤首领，间日送清尊。烽火兼舟楫，艰危四十馀。几为弓外鹄，一葬海中鱼。债岂他生偿，名应狱吏书。闲来寻旧将，追问乱离初。一夜江城雨，萧萧长鬓华。入心鸣万点，为润想千家。倍助天昏黑，如兼客叹嗟。乡园归未得，催尽小梅花。三旬行万里，奏使旧能任。驿路无淹骑，秋风有报音。迟留关厄数，速免或他侵。死地寰中满，为忧岂独今。神签曾信手，消息一阳初。始日深愁远，而今虑且虚。灰寒终应管，云暗可劳书。天地心谁见，乾坤莽自如。多虑凭天遣，深寒到酒消。掩书吟竟夜，辞客卧终朝。霜角思江槛，风铃隔丽谯。向来临眺地，红树一萧萧。举世悲先烈，虚名萃眇身。局天非一日，画地又何人。不献邹阳作，终知石父伸。从来黄与绮，秦汉未称臣。身世犹如昨，风威只觉寒。数为百日满，序是一年残。北使归何缓，南音操已阑。敝衣行卒岁，省事且为安。春前殇两稚，灾祸不云孤。岂谓妻孥泪，居然泣老夫。往来询动履，肥瘦寄衣襦。会有生还日，张仪舌在无。一岁聿云暮，万方劳未还。济师江上戍，转粟雪中山。身等齐民列，名蠲力役班。合将经月系，消折半生闲。昨日报春初，今朝是小除。旧枯泉脉润，新脱柳芽舒。生态看星鬓，忧端卜历书。家家勤祀灶，儿女望何如。已歇霏霏雨，初回习习风。日车朝渐北，斗柄夜方东。大梦过前事，长愁到老翁。羁栖频度岁，只欠狱门中。岁旦明朝是，天书昨夜归。岂应违咫尺，无处问恩威。且学餔糟醉，从嗔食覈肥。入春开笑口，不复有危机。
狱中杂纪二十六首·其一
作者：陈恭尹
朝代：清
体裁：五言律诗

铃柝鸣终夜，星河耿暮秋。但令圭未玷，休问杼曾投。东海仍秦帝，南冠号楚囚。此身翔不下，何处学轻鸥。
狱中杂纪二十六首·其七
作者：陈恭尹
朝代：清
体裁：五言律诗

柳底看棋出，篱门步月开。偶因闲得乐，旋以寂生哀。世岂祥凶物，人应弃死灰。如何文字债，犹到狱中来。
狱中杂纪二十六首·其三
作者：陈恭尹
朝代：清
体裁：五言律诗

把钓时临水，为园少近郊。本非羊慕蚁，真有鹿悬庖。多病寻方药，无才愧易爻。古今同一梦，玄白不须嘲。
狱中杂纪二十六首·其九
作者：陈恭尹
朝代：清
体裁：五言律诗

已是伤心客，那堪太息声。隔墙来断续，入耳怨分明。世俗趋倾险，神州尚甲兵。何时瞻化日，青草狱门生。
狱中杂纪二十六首·其二
作者：陈恭尹
朝代：清
体裁：五言律诗

土室分东半，疏篱别作房。灶烟凝几研，窗雨滴帷床。昼鼠游无惮，宵虫网不妨。故人知更甚，消息隔重墙。
狱中杂纪二十六首·其二十
作者：陈恭尹
朝代：清
体裁：五言律诗

举世悲先烈，虚名萃眇身。局天非一日，画地又何人。不献邹阳作，终知石父伸。从来黄与绮，秦汉未称臣。
狱中杂纪二十六首·其二十一
作者：陈恭尹
朝代：清
体裁：五言律诗

身世犹如昨，风威只觉寒。数为百日满，序是一年残。北使归何缓，南音操已阑。敝衣行卒岁，省事且为安。
狱中杂纪二十六首·其二十三
作者：陈恭尹
朝代：清
体裁：五言律诗

一岁聿云暮，万方劳未还。济师江上戍，转粟雪中山。身等齐民列，名蠲力役班。合将经月系，消折半生闲。
狱中杂纪二十六首·其二十二
作者：陈恭尹
朝代：清
体裁：五言律诗

春前殇两稚，灾祸不云孤。岂谓妻孥泪，居然泣老夫。往来询动履，肥瘦寄衣襦。会有生还日，张仪舌在无。
狱中杂纪二十六首·其二十五
作者：陈恭尹
朝代：清
体裁：五言律诗

已歇霏霏雨，初回习习风。日车朝渐北，斗柄夜方东。大梦过前事，长愁到老翁。羁栖频度岁，只欠狱门中。
狱中杂纪二十六首·其二十六
作者：陈恭尹
朝代：清
体裁：五言律诗

岁旦明朝是，天书昨夜归。岂应违咫尺，无处问恩威。且学餔糟醉，从嗔食覈肥。入春开笑口，不复有危机。
狱中杂纪二十六首·其二十四
作者：陈恭尹
朝代：清
体裁：五言律诗

昨日报春初，今朝是小除。旧枯泉脉润，新脱柳芽舒。生态看星鬓，忧端卜历书。家家勤祀灶，儿女望何如。
狱中杂纪二十六首·其五
作者：陈恭尹
朝代：清
体裁：五言律诗

今年月食既，叠向夏秋看。晦魄冥无色，虚轮侧未安。阴消如有象，候满欲何端。三复修刑戒，能无儆有官。
狱中杂纪二十六首·其八
作者：陈恭尹
朝代：清
体裁：五言律诗

古塔标虞苑，高城号尉佗。青蝇犹宿昔，黄屋久消磨。午梦书能送，秋吟酒易多。死生闻有命，缄口欲如何。
狱中杂纪二十六首·其六
作者：陈恭尹
朝代：清
体裁：五言律诗

南生期免戮，葛相戒求闻。一自违丹阙，唯知恋白云。蝉无遮噪叶，豹有害身文。将老婴缧绁，深惭父母坟。
狱中杂纪二十六首·其十
作者：陈恭尹
朝代：清
体裁：五言律诗

栩栩梦中蝶，飞飞霜后萤。半床书共寝，永夜月同醒。觅纸题新句，笼灯课旧经。已忘身是系，只作户长扃。
狱中杂纪二十六首·其十一
作者：陈恭尹
朝代：清
体裁：五言律诗

初度寻常度，今兹倍怆神。伤哉居秽地，不敢礼先人。乱日生何乐，馀年死与邻。只愁来世事，难定报恩身。
狱中杂纪二十六首·其十七
作者：陈恭尹
朝代：清
体裁：五言律诗

三旬行万里，奏使旧能任。驿路无淹骑，秋风有报音。迟留关厄数，速免或他侵。死地寰中满，为忧岂独今。
狱中杂纪二十六首·其十三
作者：陈恭尹
朝代：清
体裁：五言律诗

九月寒如此，今年闰较催。萧条天外雨，飞洒粤王台。风定闻新雁，人来说早梅。江山寥落处，登望几时开。
狱中杂纪二十六首·其十九
作者：陈恭尹
朝代：清
体裁：五言律诗

多虑凭天遣，深寒到酒消。掩书吟竟夜，辞客卧终朝。霜角思江槛，风铃隔丽谯。向来临眺地，红树一萧萧。
狱中杂纪二十六首·其十二
作者：陈恭尹
朝代：清
体裁：五言律诗

一旬双讳日，近接我生初。泪滴重泉下，身从九死馀。为禽填苦海，作蠹饱尘书。已比先人老，千秋愧不如。
狱中杂纪二十六首·其十五
作者：陈恭尹
朝代：清
体裁：五言律诗

烽火兼舟楫，艰危四十馀。几为弓外鹄，一葬海中鱼。债岂他生偿，名应狱吏书。闲来寻旧将，追问乱离初。
狱中杂纪二十六首·其十八
作者：陈恭尹
朝代：清
体裁：五言律诗

神签曾信手，消息一阳初。始日深愁远，而今虑且虚。灰寒终应管，云暗可劳书。天地心谁见，乾坤莽自如。
狱中杂纪二十六首·其十六
作者：陈恭尹
朝代：清
体裁：五言律诗

一夜江城雨，萧萧长鬓华。入心鸣万点，为润想千家。倍助天昏黑，如兼客叹嗟。乡园归未得，催尽小梅花。
狱中杂纪二十六首·其十四
作者：陈恭尹
朝代：清
体裁：五言律诗

往哲居忧患，皆为进德门。鄙人无意志，一卷自朝昏。渴得楂梨快，寒加襆被温。近邻贤首领，间日送清尊。
狱中杂纪二十六首·其四
作者：陈恭尹
朝代：清
体裁：五言律诗

圜扉今半月，佳节报重阳。粤俗人登墓，秋风稼在场。天遥唯见雁，地苦已飞霜。书札询儿辈，溪花几处黄。
狱中柬黄畏斋杨巍材陈是庵
作者：陈恭尹
朝代：清
体裁：七言律诗

埋名不免堕圜扉，枉作山中老布衣。尚有高人能命驾，岂应吾道遂全非。夏侯未死犹传业，叔夜如生亦采薇。岁尽乡园归得否，紫梅花落钓鱼矶。
狱中送郭清霞兼寄李相如
作者：陈恭尹
朝代：清
体裁：古风

轻风驱行云，中天日雷电。霖潦在康衢，积阴曀城县。良朋当远适，冒雨来相见。未言先慰藉，恐我泣如霰。拜送圜土中，握手情恋恋。凤鸟览德辉，高飞使人羡。雊雉集山梁，色举何其善。嗟哉云中鹄，今作泥巢燕。江头路几许，不获衔杯饯。况闻故人返，万里期言宴。如何二纪别，良晤乖一旦。九州不盈掌，日月双丸转。流萍合有时，鬒发将无变。因君谢故人，努力千秋传。
献大司马制府吴公一百韵
作者：陈恭尹
朝代：清
体裁：五言排律

北极盱长策，南天眷重臣。节移闽海近，恩及岭头新。睇望云霓久，沾濡雨露匀。旌旗皆改色，闾井自生春。地阔衡庐接，星分斗庙邻。滇流东注海，横浦北封秦。旧俗民瑶杂，遗风邹鲁醇。威行千里肃，纲举百城振。文武趋莲府，溪山望画轮。诗须传乐部，德俟纪贞珉。往日弦歌暇，清篇字句真。飞腾珠不胫，磊落笔如神。世诵吟灯作，官闻酌水贫。孤标诚绝俗，高义久惊人。法重催科考，时兼荐馑臻。后先羁旧尹，三五及迷津。相戒车前辙，谁从井有仁。赖公垂恻隐，遂得免颦呻。数万金钱负，多年簿责频。下车皆遣去，重任畀于身。汤网开穷鸟，庄波借涸鳞。即云于物利，未或以财徇。侠气过朱郭，名流仰乐歅。各期空冀野，争得望车轮。银烛连开宴，瑶阶九列傧。攀留常累月，酬唱动兼旬。阳羡多栽茗，江东自足莼。四鳃鱼入馔，千日酒沾唇。白雪操常凛，芳兰佩自纫。骥才终必展，龙屈理须信。令誉通黄叟，能声彻紫宸。九重恩破格，万里檄征闽。爰自神明宰，高超岳牧伦。六条持法慎，九伐纪功纯。堠火飞猿峻，妖氛紫帽屯。逆萌生带砺，缓死冀宵晨。徵士时缄剑，搜财或算缗。莫为分玉石，终见共胥沦。不枉闻清论，如丝拜御纶。绣衣明獬豸，高印跃麒麟。受节初开府，兼官属代巡。澄清徐揽辔，光霁俨垂绅。一鼓更弦瑟，先移曲突薪。万民歌乐只，多士荷陶甄。桃李三山遍，韬钤列校悛。岛人宵自遁，荒土日加畇。边计奇难测，雄功立不泯。撝谦师大树，克让协同寅。忆昨杉关出，将过粤海漘。香花连水驿，涕泣洒山榛。父老追邪谷，舆歌继洧溱。尚思崇俎豆，岂惮走嶙峋。岭峤人何幸，皇天若汝亲。矧当凋瘵后，初过乱离辰。乡落朝无火，郊原夜有燐。三毛名饭毳，百结号衣鹑。元气公能补，民心愿莫因。经时虚远想，一旦下高旻。疾痛难更仆，吁嗟自郁氤。顷从藩镇始，遂使利源湮。淩杂供求取，纤毫见怒嗔。生民如草芥，王度渐缁磷。丛借还无日，狐威假不驯。骄矜行自绝，骨肉且相狺。竟启东南衅，同归朴灭均。馀波仍污染，囹圄日嚣龂。孰市田文义，谁从郑侠陈。脂膏原粤物，鞭朴亦吾民。世幸销兵革，恩宜用抚循。输将前不易，旸潦近加辛。即尽敲民髓，何裨秉国钧。富强须有术，山海况多珍。夷舶原交市，遐方旧贡蠙。有无通物产，声教暨弦夤。盐铁书何密，耕屯计可抡。兵民如复合，风俗庶能淳。夫子今豪杰，文章古孟荀。学能全体用，巧不事组紃。诗礼趋庭得，风规昔驯遵。先公开棨戟，大节挺松筠。善述真无忝，仁声美有洵。会吹寒谷律，终解捧心颦。贱子何为者，其生亦已迍。在金惭跃冶，于木更轮囷。好著登山屐，常冠折角巾。行藏依草野，出入远城闉。欹案看书卧，颓颜揽镜皴。何知年冉冉，只爱石粼粼。东渐曾过浙，西行未到岷。遥登太行上，亦泛五湖滨。处处闻风烈，超超远世尘。溯洄心未已，向往足犹踆。行部干旌出，防边介士蹲。飞扬明铁铠，镗鎝响金錞。并集三江鹢，初停六辔骃。霜应生白简，风欲起青蘋。北斗瞻今近，南溟气自申。扶携观教化，洗涤待咨询。幕府多英俊，贤君爱笑嚬。肯容狂狷士，长揖列嘉宾。
献李提军奠原三首
作者：陈恭尹
朝代：清

仙李盘根代有贤，将军名氏榜先传。官登八座今三世，禄自先朝几百年。岭海喜过千里足，日车新拜六龙鞭。安壤一借长城略，沧海南边得晏眠。万乘旌旗狩朔边，国威还藉重臣宣。金鞍久侍龙颜侧，玉食颁从黼帐前。每见借筹论战伐，时闻聚米指山川。一辞丹陛来南服，御札黄封几度传。画角风清静海涛，郊坰共喜见干旄。金方气肃崆峒壮，南斗功成日月高。姬旦吐哺元自贵，卫青揖客不言劳。天涯贱子能扪虱，怀剌空惭有二毛。
献李提军奠原三首·其一
作者：陈恭尹
朝代：清
体裁：七言律诗

仙李盘根代有贤，将军名氏榜先传。官登八座今三世，禄自先朝几百年。岭海喜过千里足，日车新拜六龙鞭。安壤一借长城略，沧海南边得晏眠。
献李提军奠原三首·其三
作者：陈恭尹
朝代：清
体裁：七言律诗

画角风清静海涛，郊坰共喜见干旄。金方气肃崆峒壮，南斗功成日月高。姬旦吐哺元自贵，卫青揖客不言劳。天涯贱子能扪虱，怀剌空惭有二毛。
献李提军奠原三首·其二
作者：陈恭尹
朝代：清
体裁：七言律诗

万乘旌旗狩朔边，国威还藉重臣宣。金鞍久侍龙颜侧，玉食颁从黼帐前。每见借筹论战伐，时闻聚米指山川。一辞丹陛来南服，御札黄封几度传。
献祝大司马制府吴公三首
作者：陈恭尹
朝代：清

清风此日满南隅，文武兼权是丈夫。百粤诸侯趋使节，八蛮君长拜兵符。腰横牛斗星边气，句得骊龙颔下珠。浙水自来多俊杰，几回封爵属通儒。海门曾报射长鲸，身作东南万里城。彩笔不妨裁露布，素丝随处建干旌。令如山岳军皆肃，心在冰壶政自清。幸托乐郊何以赋，家家弦诵答升平。水清沙碧石粼粼，千里舟车赴令晨。棨戟葱茏高峡曙，梅花消息定山春。一阳复后天开子，维岳生初岁在申。会见作霖苏九有，先为膏雨慰南人。
献祝大司马制府吴公三首·其一
作者：陈恭尹
朝代：清
体裁：七言律诗

清风此日满南隅，文武兼权是丈夫。百粤诸侯趋使节，八蛮君长拜兵符。腰横牛斗星边气，句得骊龙颔下珠。浙水自来多俊杰，几回封爵属通儒。
献祝大司马制府吴公三首·其三
作者：陈恭尹
朝代：清
体裁：七言律诗

水清沙碧石粼粼，千里舟车赴令晨。棨戟葱茏高峡曙，梅花消息定山春。一阳复后天开子，维岳生初岁在申。会见作霖苏九有，先为膏雨慰南人。
献祝大司马制府吴公三首·其二
作者：陈恭尹
朝代：清
体裁：七言律诗

海门曾报射长鲸，身作东南万里城。彩笔不妨裁露布，素丝随处建干旌。令如山岳军皆肃，心在冰壶政自清。幸托乐郊何以赋，家家弦诵答升平。
献祝大司马吴公
作者：陈恭尹
朝代：清
体裁：七言排律

南交命宅古尧封，司马临边乐事重。地束西江为两峡，天垂北斗作诸峰。遐陬斥堠宵无警，绝岛梯航岁自供。淡淡水田馀滞穗，疏疏梅蕊点深冬。寒轻小郭晴光满，野霁浮烟瑞气浓。千里藉裾听鼓角，一方黎献乐陶镕。沙场宿将输兵略，当代词流避笔锋。行处管弦鸣马上，坐时歌舞在艨艟。雕栏并立人言鸟，金埒群嘶血汗龙。海内声华推泰岱，卷中诗句拟芙蓉。尽分月奉归贫士，间采刍言及老农。共颂我公清似水，更歌天保茂如松。伫为曲蘖调神鼎，已见勋猷勒景钟。
猿声歌
作者：陈恭尹
朝代：清
体裁：古风

十八滩头波突兀，孤舟十夕不得发。蒹葭败叶鸣括括，江天霜满坠小月，乌猿一声一白发。
玉冠
作者：陈恭尹
朝代：清
体裁：五言律诗

白玉为冠好，轻轻称敝袍。泪曾和氏下，形为屈生高。韫椟常忧玷，随身勿用劳。衰年尤爱尔，相映鬓边毛。
玉屏风看梅
作者：陈恭尹
朝代：清
体裁：七言律诗

玉屏风峭客来稀，玉树珑珑透夕晖。无土亦应湿石乳，有花唯是点仙衣。鸟迷雪色栖难定，云恋寒香驻不飞。莫倚罗浮曾入梦，和羹人自梦岩扉。
玉簪花
作者：陈恭尹
朝代：清
体裁：七言律诗

亭亭直上更横垂，三尺青茎玉一枝。作态便于奇瘦处，动人多在未开时。附蝉冠薄难为赠，堕马妆残欲寄谁。不有淳于能八斗，遗簪满地亦奚为。
王十洲学使以其高祖渼陂先生文集属为选定赋此答之二首
作者：陈恭尹
朝代：清

前朝全盛纪成弘，尽扫繁音尚正声。一代才华归七子，三秦风雅属先生。青霄史馆新裁出，白首丘园健笔横。司马文章杜陵句，几人兼得擅长名。高曾遗矩未云遥，三百年来德愈昭。遂有使星临粤峤，重将文体振兴朝。千金吕览谁增损，一阁藜灯久寂寥。窃记儿童时讽咏，山中如得听箫韶。
王十洲学使以其高祖渼陂先生文集属为选定赋此答之二首·其一
作者：陈恭尹
朝代：清
体裁：七言律诗

前朝全盛纪成弘，尽扫繁音尚正声。一代才华归七子，三秦风雅属先生。青霄史馆新裁出，白首丘园健笔横。司马文章杜陵句，几人兼得擅长名。
王十洲学使以其高祖渼陂先生文集属为选定赋此答之二首·其二
作者：陈恭尹
朝代：清
体裁：七言律诗

高曾遗矩未云遥，三百年来德愈昭。遂有使星临粤峤，重将文体振兴朝。千金吕览谁增损，一阁藜灯久寂寥。窃记儿童时讽咏，山中如得听箫韶。
王华姜哀词
作者：陈恭尹
朝代：清
体裁：古风

大风覆鸟巢，有雏东南飞。妾生始三朝，将军陷重围。臣忠子孝死，父兄同日糜。城中数万人，斩掠无一遗。男为刀下肉，女为爨下泥。阿母任夫人，毁貌为僮奚。纳妾于中怀，祝天儿勿啼。诚祷理或应，凶祸中脱离。奔走依诸姑，不幸先而摧。丈人为侯公，孤子未及期。抱儿揖阿母，愿得相提携。阿母左乳儿，右手与妾乳。中间缀两泪，不绝陨如雨。六岁教妾书，八岁教针缕。十四女工成，馀巧及弦柱。生世本将家，上马殊跋扈。秋千及围棋，事事过俦伍。阿母虽暂欢，亦约之规矩。时时垂训言，言言称阿父。十七母捐背，妾念不欲生。阿母与父兄，节烈当谁明。食则忘酸咸，衣则忘炎凉。忍死待须臾，岂复有他望。侯公后夫人，有弟曰赵公。结客满天下，好义为士雄。建牙古雁门，白马如游龙。侯公家固原，音问时交通。闻有代州骑，欢跃趋堂中。玉帛杂遝陈，箫鼓何逢逢。姊妹私相语，此事来何从。侯公发书喜，顾妾言从容。阿舅为汝媒，嘉礼今来降。云有屈氏郎，才妙时无双。闻命掩耳走，面颊为之红。良吉既有期，妾岂得自专。兼云盛文藻，私心亦惬焉。先君与母兄，庶几藉言传。固原至代州，长途弥三千。后车载帐幕，导骑明旌旃。和铃鸣我侧，悲笳纷我前。与君为兄弟，恩义相缠绵。方君读经史，为君缉韦编。方君弄柔翰，为君拂华笺。君歌妾按节，君琴妾操缦。君行妾接迹，君立妾比肩。当坐共茵缛，当酒共杯棬。当镜共形影，当食共芳鲜。当烛共更漏，当月共棂轩。于梦共所适，于心同所怜。君母在岭南，妾得不言旋。北风缩马毛，驱之出雁门。产女未弥月，怀中尝苦寒。忆我初生时，念母涕涟涟。北首出云州，东路从幽燕。柁舟下直沽，天冻泽腹坚。水工日椎凿，冰利舟为穿。挥鞭历齐鲁，南渡逾长川。时登秦淮上，怅望东南天。烹我榆肉羹，开我蒲桃尊。为君慰劳倦，中夜鸣清弦。东南诚水国，舟路多洄沿。举首辄触篷，引足即抵舷。妾本鞍马人，动止颇非便。炎洲况蒸湿，恒虑不自全。既至见君姑，霜鬓无一玄。子妇堂下拜，姑喜倍万千。鸡鸣天欲晨，妾起拭衣巾。上堂问安否，下堂膳羞珍。承志于未形，纤细敢不勤。小姑与叔姒，爱我逾所亲。君家朋好多，一一皆令闻。切磋及文笔，相与期千春。从容论前烈，及我先将军。每从壁后听，慰幸窃自安。苟活二十年，微愿今获伸。昔我母夫人，同穴情所敦。岂不以妾故，忍死为后殉。男生图嗣续，女生亦何云。但令父母兄，大义炳无泯。妾敢恋今乐，而忘昔苦辛。赋命固有涯，皇天良不仁。既孕不终育，凶疾婴其身。上负七十姑，供养谁朝昏。下顾所怜女，肝心毒如焚。鬼伯一相催，欲留终无因。愿君垂令名，妾下报二人。
王将军挽歌
作者：陈恭尹
朝代：清
体裁：古风

南方有义士，姓王名曰兴。十三学杀人，十五手搏狼。三十建义旗，姓名惊一方。天子锡虎符，作镇鼍江阳。翠华日以远，地绝军弥张。百战环冈州，九死披残疆。海滨富斥卤，重林与连冈。高者掩云日，远者浮沧茫。煮波致财货，铸冶成刀枪。宫室何所居，天家侯与王。稿粟何所馈，从驾子与娘。心胆何所赠，海内豪与英。献客合浦珠，薰客珠厓香。客处未觉寒，袄褥先盈箱。客寝始觉单，妻妾忽侍旁。敌兵四面来，众士各逞强。将军跃上马，命客持一觞。独出挥长戈，两目流电光。直取首来将，生挟归戎行。顾饮所持酒，昔热犹未凉。相持及三月，敌骑皆奔亡。来时三万人，半还仍重伤。奏功自间道，涉瘴徂昆明。黄金三千镒，玉帛各有筐。天驷方驱驰，下臣效刍浆。臣兴昧死上，帝曰兴卿良。赉爵列五等，高兽盘银章。其名曰虎贲，将军荡南荒。敌人闻之惧，选士盈千骑。来者左右贤，其军督责之。不得此弹丸，若辈何生为。上天仍助虐，其年兼荐饥。将军察天命，命匠搜良材。斫以为巨棺，彩霎悬葳蕤。约日出合战，敌怯不敢来。坚壁十里外，迤逦兴长围。沟垒内外防，突援无所施。始从戊戌夏，两及中秋期。战士饭草土，抱骨还登陴。所忧负将军，吾侪死犹归。将军曰呜呼，共尽终何裨。我乃报深恩，汝当存宗支。乃命幼子九，先出卑其辞。卜吉结欢会，敌将不致疑。是夜一更终，将军诀所知。皎月当中天，千秋同此时。语已还闭门，沐浴更裳衣。夫人翠凤冠，有母头如丝。侍妾十五人，左右皆肩随。肃肃何雍雍，俱集园东陲。上有古梅树，樛结垂高枝。白石为几席，月露明苍苔。将军命夫人，拜别而慈闱。拜毕与将军，四拜中间居。十五妾罗拜，窈窕无参差。夫人命斗酒，有脯形如圭。深藏待今夕，各当行一卮。卮尽且先起，母与君稍须。将军及母入，烛影何迷离。夫人十五妾，自挂临中闺。阿母大惊呼，将军言勿悲。著我锦绣袍，麒麟当心开。戴我七梁冠，簪缨郁崔嵬。玉带与玺书，次第皆抱怀。置敕中堂上，花烛荣且辉。望阙遥谢恩，臣死有馀辜。下阶十二拜，天地及四隅。徘徊望西堂，有虎顾其儿。平生爱此图，拜汝今同灰。卷图附敕下，释服趋房间。房中何穹隆，火药堆如山。将军踏小几，自解夫人缳。次及妾十五，列置火药端。出户著朝衣，捧敕仍来还。一声母急出，火烈焰贯天。鸡鸣部曲入，白骨空巑岏。举哀建素旒，合敛归巨棺。敌人亦流涕，况在同肺肝。卜葬三山阳，隐约题墓门。陈子作挽歌，播之永不刊。
王川南使君紫诠招同李宫詹山公袁通政密山梁太史药亭蓝山人采饮游灵洲予以事不果往诸公分韵及之仍同游韵八首
作者：陈恭尹
朝代：清

目送轻帆出越城，灵洲西去趁潮平。山环野寺天中断，水绕高台月四明。荷叶采为酣饮具，梵钟和入苦吟声。髯苏诗石苍苔上，不获同君蹑屩行。本是闲身偶不闲，支颐吟望海头山。离怀黯黯伤今夕，渔火星星别一湾。声气相求南北合，行藏难定去来间。当年颇记寻僧夜，隔水呼船月半环。石间随处宿僧房，长夏无风也自凉。得句好题青竹粉，有人曾悟木樨香。画桡倚岸传歌板，冰簟横阶置笔床。望日始过良夜短，诘朝明月有馀光。使节东西路各遥，良朋远近返岩椒。一堂啸咏同斯地，万古溪山有此宵。赤水得珠期象罔，沧溟为鸟待扶摇。无才久已安衰拙，不与扬云叹寂寥。汉将旌旗下石门，天南霸业已全吞。弘农盛气占孤屿，刺史清泉翳树根。北去京华犹古路，南来寻陕失荒村。眼前陈迹千年事，一棹沿洄好细论。荔子垂垂带夕烟，维舟深竹似凉天。乡人尚识红云宴，居士同参玉版禅。鹤听琴声依槛外，月摇江影上灯前。梦游却比狂吟胜，欲学希夷且打眠。石势嵯峨别一峰，隔江云影岫重重。人来彼岸先寻筏，壁护笼纱不为钟。闲以深杯邀顾兔，笑吹横笛起吟龙。宝陀自是千年院，偃盖当门见老松。探奇今昔几人来，小院初为上客开。佛有慧灯曾不夜，天飞明镜复当台。旌旄缭绕移烟树，筇屐从容踏翠苔。拈韵禅床吟未了，袈裟长揖使星回。
王川南使君紫诠招同李宫詹山公袁通政密山梁太史药亭蓝山人采饮游灵洲予以事不果往诸公分韵及之仍同游韵八首·其一
作者：陈恭尹
朝代：清
体裁：七言律诗

目送轻帆出越城，灵洲西去趁潮平。山环野寺天中断，水绕高台月四明。荷叶采为酣饮具，梵钟和入苦吟声。髯苏诗石苍苔上，不获同君蹑屩行。
王川南使君紫诠招同李宫詹山公袁通政密山梁太史药亭蓝山人采饮游灵洲予以事不果往诸公分韵及之仍同游韵八首·其七
作者：陈恭尹
朝代：清
体裁：七言律诗

石势嵯峨别一峰，隔江云影岫重重。人来彼岸先寻筏，壁护笼纱不为钟。闲以深杯邀顾兔，笑吹横笛起吟龙。宝陀自是千年院，偃盖当门见老松。
王川南使君紫诠招同李宫詹山公袁通政密山梁太史药亭蓝山人采饮游灵洲予以事不果往诸公分韵及之仍同游韵八首·其三
作者：陈恭尹
朝代：清
体裁：七言律诗

石间随处宿僧房，长夏无风也自凉。得句好题青竹粉，有人曾悟木樨香。画桡倚岸传歌板，冰簟横阶置笔床。望日始过良夜短，诘朝明月有馀光。
王川南使君紫诠招同李宫詹山公袁通政密山梁太史药亭蓝山人采饮游灵洲予以事不果往诸公分韵及之仍同游韵八首·其二
作者：陈恭尹
朝代：清
体裁：七言律诗

本是闲身偶不闲，支颐吟望海头山。离怀黯黯伤今夕，渔火星星别一湾。声气相求南北合，行藏难定去来间。当年颇记寻僧夜，隔水呼船月半环。
王川南使君紫诠招同李宫詹山公袁通政密山梁太史药亭蓝山人采饮游灵洲予以事不果往诸公分韵及之仍同游韵八首·其五
作者：陈恭尹
朝代：清
体裁：七言律诗

汉将旌旗下石门，天南霸业已全吞。弘农盛气占孤屿，刺史清泉翳树根。北去京华犹古路，南来寻狭失荒村。眼前陈迹千年事，一棹沿洄好细论。
王川南使君紫诠招同李宫詹山公袁通政密山梁太史药亭蓝山人采饮游灵洲予以事不果往诸公分韵及之仍同游韵八首·其五
作者：陈恭尹
朝代：清

汉将旌旗下石门，天南霸业已全吞。弘农盛气占孤屿，刺史清泉翳树根。北去京华犹古路，南来寻陕失荒村。眼前陈迹千年事，一棹沿洄好细论。
王川南使君紫诠招同李宫詹山公袁通政密山梁太史药亭蓝山人采饮游灵洲予以事不果往诸公分韵及之仍同游韵八首·其八
作者：陈恭尹
朝代：清
体裁：七言律诗

探奇今昔几人来，小院初为上客开。佛有慧灯曾不夜，天飞明镜复当台。旌旄缭绕移烟树，筇屐从容踏翠苔。拈韵禅床吟未了，袈裟长揖使星回。
王川南使君紫诠招同李宫詹山公袁通政密山梁太史药亭蓝山人采饮游灵洲予以事不果往诸公分韵及之仍同游韵八首·其六
作者：陈恭尹
朝代：清
体裁：七言律诗

荔子垂垂带夕烟，维舟深竹似凉天。乡人尚识红云宴，居士同参玉版禅。鹤听琴声依槛外，月摇江影上灯前。梦游却比狂吟胜，欲学希夷且打眠。
王川南使君紫诠招同李宫詹山公袁通政密山梁太史药亭蓝山人采饮游灵洲予以事不果往诸公分韵及之仍同游韵八首·其四
作者：陈恭尹
朝代：清
体裁：七言律诗

使节东西路各遥，良朋远近返岩椒。一堂啸咏同斯地，万古溪山有此宵。赤水得珠期象罔，沧溟为鸟待扶摇。无才久已安衰拙，不与扬云叹寂寥。
王川南招陪樊检讨昆来刘铨部省庵集长寿石公精舍分得二冬
作者：陈恭尹
朝代：清
体裁：五言律诗

故作禅房会，深防俗子逢。僧归万里浪，客到一声钟。北酒邀新月，南花发孟冬。后期那可易，使节为从容。
王础尘载酒北郊招同诸子集白云庵即事成歌
作者：陈恭尹
朝代：清
体裁：古风

北风日夜来，萧萧满城铎。扶筇拥褐欲何之，我欲升高望南国。千峰飞舞向朝台，白云小院叩复开。门前古木立千尺，竹阴埽地无尘埃。溪水韸韸野田下，断续山桥度车马。半为斑白半少年，尽是平生素心者。山亭布席大白浮，野花折取传觥筹。酒酣客起迭击鼓，鼓声悲壮惊林丘。斯亭昔是名王垒，石阙遗碑勒胡字。四十年来骨已灰，行人尚洒三城泪。何不令九牛倒曳掷泥沙，何不令牧儿一炬为平地。天河尽挽洗山川，红日高飞走魑魅。为君击鼓击复催，一阳天地今将回。愿进中山千日之酒杯，杞人之忧安在哉。
王若木访予凤山以诗见贻兼致孙赤崖书次韵
作者：陈恭尹
朝代：清
体裁：七言律诗

一棹花前万里心，小城烟雨五峰深。溪山嘉客能移棹，书札同人得断金。只以空谈留永日，愧无清句答清吟。乌衣门巷风流在，别后应知有嗣音。
珠厓歌送魏和公
作者：陈恭尹
朝代：清
体裁：古风

海之四壁天，珠厓浮其间。夫子客于斯，则愿祝安而往，速而还。已而已而，使夫子客于斯，后来者可以知其时也。
珠江春泛
作者：陈恭尹
朝代：清
体裁：七言律诗

赵佗城下趁归航，片席盈盈挂夕阳。一郭映山花竞发，万家临水柳争长。金尊且自论贤圣，青史谁能辩霸王。闻说海滨今弛禁，钓竿随处有沧浪。
珠江舟中送别鲍子韶
作者：陈恭尹
朝代：清
体裁：五言律诗

交谊论三世，相过二十春。频为珠海别，已是白头人。倚棹宜孤屿，离觞酹绿蘋。莫言炎暑极，前路看秋新。
琅琊王歌辞八首
作者：陈恭尹
朝代：清

新买五尺刀，烂熳芙蓉焰。晓夕时一开，取照幽人胆。人言琅琊贤，我独未曾说。长揖交戟中，左右惊吐舌。飞花亦有蒂，浮梗故有根。四体如轻埃，因风集谁门。长安八水背，清渭流最急。一夜西北风，怒涛寒自立。琅琊大道王，更唱琅琊曲。侧有如花人，许以英雄目。剑室双金龙，夜夜鸣中箧。不能青天飞，枉用张鳞鬣。天不借日月，日月终经天。虎不借深山，藜藿生路边。宝马鸣春风，马上人如龙。下马道姓名，言是广平公。
琅琊王歌辞八首·其一
作者：陈恭尹
朝代：清
体裁：乐府曲辞

新买五尺刀，烂熳芙蓉焰。晓夕时一开，取照幽人胆。
琅琊王歌辞八首·其七
作者：陈恭尹
朝代：清
体裁：乐府曲辞

天不借日月，日月终经天。虎不借深山，藜藿生路边。
琅琊王歌辞八首·其三
作者：陈恭尹
朝代：清
体裁：乐府曲辞

飞花亦有蒂，浮梗故有根。四体如轻埃，因风集谁门。
琅琊王歌辞八首·其二
作者：陈恭尹
朝代：清
体裁：乐府曲辞

人言琅琊贤，我独未曾说。长揖交戟中，左右惊吐舌。
琅琊王歌辞八首·其五
作者：陈恭尹
朝代：清
体裁：乐府曲辞

琅琊大道王，更唱琅琊曲。侧有如花人，许以英雄目。
琅琊王歌辞八首·其八
作者：陈恭尹
朝代：清
体裁：乐府曲辞

宝马鸣春风，马上人如龙。下马道姓名，言是广平公。
琅琊王歌辞八首·其六
作者：陈恭尹
朝代：清
体裁：乐府曲辞

剑室双金龙，夜夜鸣中箧。不能青天飞，枉用张鳞鬣。
琅琊王歌辞八首·其四
作者：陈恭尹
朝代：清
体裁：乐府曲辞

长安八水背，清渭流最急。一夜西北风，怒涛寒自立。
琴囊
作者：陈恭尹
朝代：清
体裁：五言律诗

古道寄山水，正声终在兹。龙唇倘弗御，凤鸟至何时。鲜洁蜀川锦，缠绵园客丝。将知用心处，不欲负钟期。
甘竹滩上留别何皇图即送之罗浮
作者：陈恭尹
朝代：清
体裁：七言律诗

一棹横滩拍拍轻，两崖相揖隔滩声。已伤此地苍茫别，却羡名山自在行。碧落敛云峰影满，秋溪凋叶瀑流明。他时念汝仙坛上，夜半歌成日已生。
生生园十咏 其一 幻云楼
作者：陈恭尹
朝代：清
体裁：五言律诗

昔是谁人有，今为佛地初。天光云变幻，楼影树扶疏。挈鼓来川后，燃灯借望舒。白头聊独卧，何必坐茅渔。
生生园十咏 其七 琴台
作者：陈恭尹
朝代：清
体裁：五言律诗

风过松有响，石激水如滩。静入幽人耳，遥闻清夜弹。引中思走马，意内想猗兰。莫上高台坐，南音不惯寒。
生生园十咏 其三 悠然阁
作者：陈恭尹
朝代：清
体裁：五言律诗

尽道桑田改，宁谙夜壑移。云收天寂寂，门掩日迟迟。有色花当阁，无声水满池。从来真妄理，只是酒杯知。
生生园十咏 其九 留香榭
作者：陈恭尹
朝代：清
体裁：五言律诗

驹光忙里去，鸿迹雪中留。尽取开花笑，谁期种果收。百行同一梦，四气自成秋。君看长江水，清清亦聚沤。
生生园十咏 其二 雪香亭
作者：陈恭尹
朝代：清
体裁：五言律诗

高亭临水次，一树报春归。荀令如曾宿，山人应白衣。同云晴不散，独鹤暮相依。莫作南华梦，闻香蝶易飞。
生生园十咏 其五 鸢飞鱼跃亭
作者：陈恭尹
朝代：清
体裁：五言律诗

飞跃平生意，鸢鱼适此亭。世痴无日了，天醉有时醒。是月江皆白，何春草不青。只须人自会，休更问谁惺。
生生园十咏 其八 问鸥亭
作者：陈恭尹
朝代：清
体裁：五言律诗

发短争如鹤，人闲莫羡鸥。未能迥冷眼，何以客炎州。空谷聊舒啸，高天可寄愁。旅中兼课子，不用别诒谋。
生生园十咏 其六 珠晖桥
作者：陈恭尹
朝代：清
体裁：五言律诗

惊雷收宿雨，初日现文虹。遂有青莲界，遥开积水中。磬传三径竹，香度小桥风。沧海非云渺，微波自可通。
生生园十咏 其十 生生堂
作者：陈恭尹
朝代：清
体裁：五言律诗

好生名大德，岂独在人为。楚虎曾分乳，冰禽亦护儿。但期天下活，安问腹中饥。看子平生意，何忧鬓不丝。
生生园十咏 其四 潮汐池
作者：陈恭尹
朝代：清
体裁：五言律诗

渐觉池波转，曾将海脉通。浅深尘世外，消长片时中。剩地丛斤竹，闲花落刺桐。潮来还自去，不问主人翁。
生生园十咏·幻云楼
作者：陈恭尹
朝代：清

昔是谁人有，今为佛地初。天光云变幻，楼影树扶疏。挈鼓来川后，燃灯借望舒。白头聊独卧，何必坐茅渔。高亭临水次，一树报春归。荀令如曾宿，山人应白衣。同云晴不散，独鹤暮相依。莫作南华梦，闻香蝶易飞。尽道桑田改，宁谙夜壑移。云收天寂寂，门掩日迟迟。有色花当阁，无声水满池。从来真妄理，只是酒杯知。渐觉池波转，曾将海脉通。浅深尘世外，消长片时中。剩地丛斤竹，闲花落刺桐。潮来还自去，不问主人翁。飞跃平生意，鸢鱼适此亭。世痴无日了，天醉有时醒。是月江皆白，何春草不青。只须人自会，休更问谁惺。惊雷收宿雨，初日现文虹。遂有青莲界，遥开积水中。磬传三径竹，香度小桥风。沧海非云渺，微波自可通。风过松有响，石激水如滩。静入幽人耳，遥闻清夜弹。引中思走马，意内想猗兰。莫上高台坐，南音不惯寒。发短争如鹤，人闲莫羡鸥。未能迥冷眼，何以客炎州。空谷聊舒啸，高天可寄愁。旅中兼课子，不用别诒谋。驹光忙里去，鸿迹雪中留。尽取开花笑，谁期种果收。百行同一梦，四气自成秋。君看长江水，清清亦聚沤。好生名大德，岂独在人为。楚虎曾分乳，冰禽亦护儿。但期天下活，安问腹中饥。看子平生意，何忧鬓不丝。
生生图送家山农归云间
作者：陈恭尹
朝代：清
体裁：七言律诗

扁舟归去岭梅初，久住天南绰有誉。慈幼近开三亩宅，活人曾著十年书。竹篱透石冬抽笋，池水通潮昼跃鱼。不敢相留唯有愿，到秋遥望再来车。
甲子重阳后四日蒋莘田大参招同潘亚目屈翁山登城北诸峰望全粤形胜还饮酒粤王台上时有建复镇海楼之议即事赋呈
作者：陈恭尹
朝代：清
体裁：古风

衡岳东走千万峰，南支五岭为其宗。龙川浈水在左右，中有都会为番禺。海天清迥见万里，旷望可以开心胸。重九已过秋爽至，大夫车骑来雍容。高峰表里临城北，下视朝台犹咫尺。霸业升沉已几回，文风极盛馀三百。将军犹纪廖与朱，当日何公献版图。楼名镇海故有以，五层特立当城隅。自从楼废烽烟逼，人事萧条多瓦砾。整顿欣逢子大夫，九衢三陌生颜色。即今海宇无纤埃，乾坤元气须人培。杖藜父老各翘首，何时重见高崔嵬。且当酾酒临高台，松风谡谡帟幕开，甘棠勿剪桃李栽。先公作宰趋庭地，白首乘骢使节来。人生所贵有称述，羊公岘首今蒿莱。令名直与天壤偕，馀子碌碌安在哉。后来不朽应吾侪，为君满引手中杯。
画叉
作者：陈恭尹
朝代：清
体裁：五言律诗

不谓高难及，终知力有穷。任人吾自逸，致远汝为工。枝指传蒙吏，循墙学孔公。岂如燕匕首，只在地图中。
留别吴智友
作者：陈恭尹
朝代：清
体裁：七言律诗

东风行处有花飞，十日淹留半雨霏。烛下纵谈时彻晓，山间追步亦忘归。沉深古学人皆仰，坦直天怀世所希。最是先茔依此地，春秋来往不相违。
留别诸同人
作者：陈恭尹
朝代：清
体裁：七言律诗

霏微残月晓风寒，生死交情话别难。入楚客无燕匕首，送行人有白衣冠。舟辞香浦鸿初到，马踏梅关雪渐看。后会不须期故国，中原天地本来宽。
病中承彭子安见过别后奉怀
作者：陈恭尹
朝代：清
体裁：五言律诗

度岭年殊少，轩车满路光。病中吾见汝，秋后客何乡。伏枕违清论，开篇得妙方。愈风文檄在，继述有诸郎。
病柳
作者：陈恭尹
朝代：清
体裁：五言律诗

黄落亦复好，青青将若何。受人怜不久，当路折偏多。艳节成虚往，严霜幸未过。金城旧栽处，流涕怨蹉跎。
病足经时郑迈公以桑寄生见贻渐有起色赋此戏柬
作者：陈恭尹
朝代：清
体裁：七言绝句

寓形宇内已无多，寓木深承起积疴。吾道不行非一日，妙方端的更如何。
病足舟中即事
作者：陈恭尹
朝代：清
体裁：五言律诗

兴剧思凭览，人扶上小舠。客囊携薏苡，乡酒寄松毛。少食肌时减，多眠骨屡高。可怜中夜梦，跃马尚能豪。
瘿瓢
作者：陈恭尹
朝代：清
体裁：五言律诗

已分瓠俱掊，宁期匠见收。在人思错节，于物戒悬疣。量腹为虚受，投身免贵游。同根有枝叶，灰烬已千秋。
癸酉人日偕王础尘王新侯王立安过石公精舍惠州王使君紫诠挈其诸孙已先在同登怀古楼即事作
作者：陈恭尹
朝代：清
体裁：古风

献岁酬酢劳，郊坰未曾出。今与良朋偕，方知值人日。东风动高怀，幽事期禅室。欢然集童冠，不暇计六七。长文抱着车，荀彧幼在膝。入林钟乍鸣，清梵磬未毕。隔篱辨主宾，近牖闻琴瑟。石径绝纤埃，板桥度残蔤。登楼一舒眺，日月飞何疾。万古浩茫茫，天步无停跸。石门犹汉垒，香浦非前率。陇亩半青黄，沧波一洄潏。寒花采玉兰，圃树攀霜橘。老大习酸辛，稚子甘崖蜜。聊为虎溪笑，且试玄卿笔。即事非古今，至道忘儒佛。询知吏为隐，亦有民名逸。冀留金石篇，来者为可述。
登合江楼饮王使君南区宝坻酒次坡公韵
作者：陈恭尹
朝代：清
体裁：古风

天地之交何固哉，罗浮一合不可开。高楼西望且招手，四百仙峰云外来。醇醪足酹江山美，杯杓未终长啸起。登临今昔几千年，坡公犹寓槎江水。前宵月尽昨宵新，未必今人异昔人。明年荔熟醉何处，为报君家酿老春。
登大士岩纪事
作者：陈恭尹
朝代：清
体裁：古风

寒来未试登山脚，积雨初消好行乐。大士岩前一揖馀，四望风光殊不恶。川原百里辨纤毫，渚稻皆收野岸高。人家小梅日皦皦，疏林赤叶风飕飕。龙江水绕山根出，诸峰秀美真无匹。上悬峭壁下崎岩，森若文人多气骨。何来五色罗浮禽，飞鸣下上好其音。洞天福地不栖息，得无有意来相寻。朱明洞口华台寺，十九年前山里事。出山如送入山迎，三人见者今馀二。岂有他奇副昔闻，巅毛种种日争新。临高且共命尊酒，不使仙禽笑妄人。
登湛祯士新阁
作者：陈恭尹
朝代：清
体裁：七言律诗

新构闲斋事事幽，帘栊清寂胜前游。疏篱引蔓时妨帽，老树扶人共上楼。暮雨千家闻短笛，东风一绿遍平畴。园林烟景元堪画，况有数峰来上头。
登祝融峰
作者：陈恭尹
朝代：清
体裁：古风

祝融高不测，云雨及其半。濛濛在太古，乾坤犹未判。九州有馀览，旭日夜中旦。临睨怀百忧，因高发南叹。
登罗浮
作者：陈恭尹
朝代：清
体裁：古风

八桂秘南经，双山雄粤望。伟哉昔所闻，于今觏其状。弥天列青霭，绝地联层嶂。掩苒草木平，陂陀溪谷壮。谁言盛积阻，极目何超旷。云峦时绝续，泉声日奔放。飞楼候朝暾，倒影排溟涨。相传蓬岛来，夐矣陶唐尚。事往诚莫稽，迹湮理无妄。捣禽应臼杵，喑虎怀仁让。虫书篆符竹，蝶化遗衣桁。繄维羽人宅，信此馀风畅。阴崖饶异产，神药滋盖藏。名遗炎帝书，类绝嵇含访。伊昔休明会，位与王侯抗。时勤玉玺封，未昧高山向。望秩礼久虚，旱魃人犹仰。我来仲夏月，溽暑阳方亢。卧闻夜来雨，飞出龙池上。何因霈九州，苍生企灵贶。
白云庵席上次方芭宇韵
作者：陈恭尹
朝代：清
体裁：七言律诗

当年诗句寄青原，此日逢君在故园。鹏翼未酬庄叟志，鸡鸣空记孟尝门。酒当深夜酲弥甚，灯近元宵蕊更繁。明月在天谁不仰，千江心印正须论。
白云泉
作者：陈恭尹
朝代：清
体裁：五言律诗

客有清秋约，泉来第一峰。涧中分夜月，铛里沸风松。淡发茶香远，寒消酒力浓。寻源知不近，明日更扶筇。
白门别诺诺和尚
作者：陈恭尹
朝代：清
体裁：七言律诗

南岳千峰一衲栖，小桥流水入招提。山端远影湘江尽，竹外闲窗楚岫低。十日淹留春色暮，中宵谈笑月华西。岐途不用悲游子，芳草天涯路未迷。
白鸠
作者：陈恭尹
朝代：清
体裁：七言律诗

奇毛远致自南交，异物何须论九苞。霁后有声来屋角，月中无影立梅梢。曾为汤瑞同丹鸟，不入周诗乱鹊巢。宿世鹰扬心尚在，白旄黄发未全抛。
盐梅二律祝吴大司马
作者：陈恭尹
朝代：清

雪色霜姿迥绝尘，生从天一许谁论。已于润物瞻全德，更用馀波养世人。傅说命来王政远，夷吾书在霸图新。南溟天阔风涛壮，国计边防倚重臣。天与和羹绝异才，年年称祝见寒梅。自缘冬日宜人久，故著南枝向暖开。香和清风传五岭，霜笼烟月下嵩台。他时结实垂垂长，霖雨还能应节来。
盐梅二律祝吴大司马·其一
作者：陈恭尹
朝代：清
体裁：七言律诗

雪色霜姿迥绝尘，生从天一许谁论。已于润物瞻全德，更用馀波养世人。傅说命来王政远，夷吾书在霸图新。南溟天阔风涛壮，国计边防倚重臣。
盐梅二律祝吴大司马·其二
作者：陈恭尹
朝代：清
体裁：七言律诗

天与和羹绝异才，年年称祝见寒梅。自缘冬日宜人久，故著南枝向暖开。香和清风传五岭，霜笼烟月下嵩台。他时结实垂垂长，霖雨还能应节来。
真际上人小影
作者：陈恭尹
朝代：清
体裁：七言绝句

道在宁知白发生，禅房阒寂好经行。月明满地无人会，消受菩提叶叶声。
石仓抄其乡沈旬华处士所作先司马及家文忠张文烈诸传见示再次前韵以谢其意
作者：陈恭尹
朝代：清
体裁：五言律诗

先传劳抄示，他年史所关。文虽传处士，藏且在名山。笔足参三立，人堪并两间。无能酬厚意，珠泪赠君还。
石枕
作者：陈恭尹
朝代：清
体裁：五言律诗

信是幽人枕，文章亦复工。老松形化石，大匠斫成风。暑月应能试，吟时不放空。怪来连夜梦，只在万山中。
石浪庵访破门上人
作者：陈恭尹
朝代：清
体裁：七言绝句

樱桃花落正黄昏，谷鸟惊飞客在门。想得老僧春未出，竹根深雪屐无痕。
石湖观梅花分得动字柬罗仲恭罗显哉兼怀湖主人罗澹峰
作者：陈恭尹
朝代：清
体裁：古风

溪西千树当时种，数尺枝条柔可弄。不踏湖堤向一年，已觉繁花密无缝。经过昨日此匆匆，两夕怀思不堪诵。栽花主人隔千里，花下扁舟与谁共。虬髯逸兴迥不群，公子翩翩复殊众。折简相招到石床，新醅不惜开银瓮。远方英俊兼秦越，满座雄谈杂嘲讽。是时霜后积水清，湖西滉漾波光动。四山开朗有佳色，孤屿萧疏欲含冻。共誇密雪赋梁园，复讶行云入荆梦。幽光漠漠去岸高，素色鳞鳞压枝重。拂衣屡爱轻瓣飞，行杯更遣浓香送。逆风十里气尚满，沿流百步溪犹壅。高天可厌白日坠，厨人未报清尊空。老夫短棹欲早归，上客班骓亦停鞚。开笺意思已潦倒，下笔词章乃狂纵。寄谢梅花勿笑人，繇来韵险难为用。
石磬
作者：陈恭尹
朝代：清
体裁：五言律诗

制作成何代，嘉名出泗滨。难逢有心者，空学折腰人。声古宜歌颂，形方或矩身。茅斋聊借汝，终拟入韶钧。
石鉴上人请华首塔铭还自吴中赋此寄之
作者：陈恭尹
朝代：清
体裁：七言律诗

传衣闻已返三城，转忆江南万里程。庐岳憩时依竹影，吴门归日试莼羹。心存至道忘来往，塔有新铭慰死生。欲诉离怀犹未得，故人知我久无成。
祝于清远
作者：陈恭尹
朝代：清
体裁：七言律诗

峡山清绝古来闻，为政风流迥不群。琴曲欲追单父宰，凤箫遥和二禺君。星居村户宵无警，火种畬田夏尽耘。相见跻堂称兕后，紫薇垣外更瞻云。
祝刘太翁
作者：陈恭尹
朝代：清
体裁：古风

赤帝歌大风，横汾继其轨。中垒较群籍，七略奏于子。由来放勋裔，文思有攸始。况乎漆沮间，西京原帝里。夫子综古今，六经得源委。神龙潜且确，雏凤翔而起。嘉遁既以贞，耄期亦伊迩。容颜迈少壮，视听无衰毁。烛下作细书，千言盈寸纸。吾闻兹泉旁，姜牙有遗址。石室足栖迟，垂钓应得鲤。鲤中有奇文，用介杯中旨。
祝孔翕庵少府
作者：陈恭尹
朝代：清
体裁：七言律诗

维岳何须咏甫申，世家今古更谁伦。只将素位承先圣，喜有仁声慰老亲。一字可行唯用恕，四知能畏未妨贫。炎州天地回阳处，数点梅花独放春。
祝小金山月涛师二首
作者：陈恭尹
朝代：清

小金山下月中船，记共题诗二十年。自是高僧不妨老，老夫髭发总皤然。水天一片月孤圆，散入风涛月万千。若是一涛还一月，请师端的数流年。
祝小金山月涛师二首·其一
作者：陈恭尹
朝代：清
体裁：七言绝句

小金山下月中船，记共题诗二十年。自是高僧不妨老，老夫髭发总皤然。
祝小金山月涛师二首·其二
作者：陈恭尹
朝代：清
体裁：七言绝句

水天一片月孤圆，散入风涛月万千。若是一涛还一月，请师端的数流年。
祝张二尹文宿
作者：陈恭尹
朝代：清
体裁：七言绝句

郭边潮水日潺潺，官舍无如少尹闲。一卷新诗是公事，夕阳支枕对西山。
祝张文宿邑丞
作者：陈恭尹
朝代：清
体裁：七言律诗

几载清斋对凤城，一官仍是老书生。折腰禄米才盈斗，沸耳山泉过半铛。霜后闲阶犹草色，公馀终夕有吟声。木绵花发红如锦，羔酒跻堂见物情。
祝张盐宪二首
作者：陈恭尹
朝代：清

父兄关内建侯封，帝用和羹说命重。丹诏黄河盟一带，青霄华岳见三峰。著书共许追班马，补阙曾闻侍衮龙。昨月拜持旌节出，榻前天语赐从容。南天鸿雁俨成行，东土篱花亦渐黄。英岁未须论献寿，清秋唯报好飞觞。小山招隐虚文藻，大雅维风属庙廊。为问荆州张相国，部民谁是孟襄阳。
祝张盐宪二首·其一
作者：陈恭尹
朝代：清
体裁：七言律诗

父兄关内建侯封，帝用和羹说命重。丹诏黄河盟一带，青霄华岳见三峰。著书共许追班马，补阙曾闻侍衮龙。昨月拜持旌节出，榻前天语赐从容。
祝张盐宪二首·其二
作者：陈恭尹
朝代：清
体裁：七言律诗

南天鸿雁俨成行，东土篱花亦渐黄。英岁未须论献寿，清秋唯报好飞觞。小山招隐虚文藻，大雅维风属庙廊。为问荆州张相国，部民谁是孟襄阳。
祝李沧亭六十一
作者：陈恭尹
朝代：清
体裁：七言律诗

妙才高行世应希，少壮宁期与愿违。久卧沧江生白发，自裁荷叶换儒衣。松依近地聊成筑，鹤和中庭渐教飞。闻道后车时可待，钓竿相约钓鱼矶。
祝杨敏叔
作者：陈恭尹
朝代：清
体裁：五言律诗

白雪须眉在，青山日月深。贫能持定力，老不负初心。清磬夜当梦，梅花寒出林。一阳来复后，甲子又从今。
祝林御纶学博
作者：陈恭尹
朝代：清
体裁：五言律诗

世讲今无几，唯君最有声。老亲双鹤发，兄弟八龙名。彩服庭前礼，青山海上城。一官淹十载，聊以代躬耕。
祝梁静子六十
作者：陈恭尹
朝代：清
体裁：七言律诗

少日文章世共看，绛纱随处主文坛。徒悬市骏千金价，犹坐非螭一钓竿。山润渐知琼树长，杯香初泛紫梅寒。君家门阀由来峻，不用高栖拟伯鸾。
祝潘涵观二首
作者：陈恭尹
朝代：清

作客来千里，相知向十年。二毛闲共叹，一念老同坚。有雪松方茂，无薪火不传。西江风义地，继起有英贤。室迩人犹远，心亲迹未疏。每因公事出，必过野人居。腊酒宜延寿，春风渐逼除。知君终晚达，消息在生初。
祝潘涵观二首·其一
作者：陈恭尹
朝代：清
体裁：五言律诗

作客来千里，相知向十年。二毛闲共叹，一念老同坚。有雪松方茂，无薪火不传。西江风义地，继起有英贤。
祝潘涵观二首·其二
作者：陈恭尹
朝代：清
体裁：五言律诗

室迩人犹远，心亲迹未疏。每因公事出，必过野人居。腊酒宜延寿，春风渐逼除。知君终晚达，消息在生初。
祝王翼皇太翁
作者：陈恭尹
朝代：清
体裁：七言律诗

尽卷经纶作隐纶，先生于古更谁伦。门多佐命文中子，书作王师圮上人。山里薜萝饶紫气，膝前袍笏盛朱轮。粤民万里争翘首，共颂仁君有老亲。
祝计献臣二首
作者：陈恭尹
朝代：清

嵩台雪里会同人，诗句唯君最绝尘。屈指十年如昨日，世间容易得千春。湟溪山水号多奇，逸兴高吟益可知。远道寄言多不达，祝君唯有数行诗。
祝计献臣二首·其一
作者：陈恭尹
朝代：清
体裁：七言绝句

嵩台雪里会同人，诗句唯君最绝尘。屈指十年如昨日，世间容易得千春。
祝计献臣二首·其二
作者：陈恭尹
朝代：清
体裁：七言绝句

湟溪山水号多奇，逸兴高吟益可知。远道寄言多不达，祝君唯有数行诗。
祝黄氏大孺人
作者：陈恭尹
朝代：清
体裁：七言绝句

柏舟堪向世人誇，天上高居只两家。月殿嫦娥多桂子，瑶池王母有桃花。